Wellness u kući\nI u kućnom okruženju (stan, vikendica, kuća) postoje odlične mogućnosti i opcije za implementaciju mini wellness rješenja. Ova rješenja svakako zavise od karakteristika prostora, ali i od preferencija korisnika. Bitno je kvalitetno savjetovanje, te razrada i projektovanje rješenja prilagođenih prostoru i potrebama.\nZa kućnu varijantu preporučuju se male saune za 3-4 osobe (klasične finske saune ili saune sa isparivačem), u kombinaciji sa infracrvenim saunama. Pored samog ugođaja, mnogobrojne su zdravstvene koristi, kao što su: poboljšanje cirkulacije, relaksacija mišića, zglobova i kompletnog tijela. Redovno i umjereno korištenje saune ima pozitivne kardiovaskularne učinke koji su slični laganom vježbanju. Parna kupatila takođe je moguće efektivno uklopiti u kućno okruženje, a njihova funkcionalnost i zdravstveni učinci su slični kao i kod sauna.\nWhirlpool uključuje podvodnu masažu vodom i mjehurićima vazduha i doprinosi opuštanju mišića i psihičkoj relaksaciji. Za kućnu varijantu preporučuje se hidromasažna kada za 2-4 osobe sa plišanim filterom koji je jednostavan za izmjenu, dok se hemijski tretman vrši ručno pomoću brom tableta koje se stavljaju direktno u skimer. Hottube se preporučuje za otvorene prostore (bašte, dvorišta, terase) i ima sličnu funkciju i efekte poput whirlpool-a.\nRadi postizanja pune funkcionalnosti, u prostorijama u kojima se nalazi bazen, parno kupatilo ili jacuzzi obavezno je ugraditi sistem za ventilaciju i odvlaživač.\nZašto i kako sagraditi bazen?\nHemijska sredstva za održavanje kvaliteta vode\nBazeni od drveta\nProjektovanje, izgradnja i održavanje svih vrsta bazena i wellness kapaciteta\nVeleprodaja: +387 51 231 762\nMaloprodaja: +387 51 231 762\nKomercijala: +387 65 88 77 55\nTehnička podrška: +387 65 88 77 55\nProdajni i izložbeni salon:\nRade Janjuša 77, Trn - Glamočani\n© 2020 by JM-Premium


Trump: Dani nepoštenih trgovinskih poslova su završeni - Index.ba\nNaslovnica Svijet Trump: Dani nepoštenih trgovinskih poslova su završeni\nTrump: Dani nepoštenih trgovinskih poslova su završeni\nAmerički predsjednik Donald Trump kazao je da su dani kada su Sjedinjene Američke Države bile iskorištavane u trgovinskim poslovima završeni. Ovo je poručio u oštrom odgovoru kanadskom premijeru Justinu Trudeau, koji je kritikovao američko uvođenje tarifa na uvoz čelika i aluminija.\nTrump je nametnuo tarife za čelik i aluminij, počevši od petka, na uvoz iz Kanade, Meksika i Evropske unije. Njegova administracija, također, pregovara o novom Sporazumu o slobodnoj trgovini u Sjevernoj Americi (NAFTA).\n“Ranije danas, ova poruka je prenijeta kanadskom premijeru Justinu Trudeau: Sjedinjene Američke Države će pristati na pravedan dogovor ili dogovora uopšte neće biti“, kazao je Trump u izjavi koja se odnosi na NAFTA-u, prenosi Anadolija.\nTrudeau je uvođenje tarifa nazvao “potpuno neprihvatljivim“, nagovijestivši da će to promijeniti odnose dvije zemlje i najavio uvođenje tarifa na uvoz iz Amerike vrijedan 12,8 milijardi dolara (oko 11 milijardi eura).\nPrethodni članakIncident u Sarajevu, povrijeđena jedna osoba\nNaredni članakNjemačka policija privela poslanika Mehu Omerovića zbog krađe karmina, parfema i kreme


Privatne penzije - rešenje za ugodnu starost | Kamatica\nPočetna > tekst > Privatne penzije - rešenje za ugodnu starost\nPrivatne penzije - rešenje za ugodnu starost\nTekst objavljen: 12.11.2012 16:21\nSistem državnih penzija je u krizi i u najrazvijenijim zemljama, posebno evropskim. Zato stručnjaci procenjuju da će privatni penzijski fondovi u ovoj deceniji doživeti pravu ekspanziju. Kako kriza utiče na rad devet privatnih penzijskih fondova u Srbiji koji imaju 176 hiljada korisnika.\nDržava poreskim olakšicama stimuliše poslodavce da uplaćuju za dodatnu penziju. Ako firma radniku u privatni fond uplati četiri hiljade dinara, za nju je to sav trošak, ali ako taj novac usmeri u platu, državi će za poreze i doprinose morati da da još 2.700 dinara.\nU Fondovima procenjuju da će oni koji 35 godina mesečno uplaćuju po 1000 dinara dobiti penziju od 23 hiljade , i to ako se odluče da je primaju 15 godina, što je kod nas, prosečan rok isplate državne penzije. Ako se odluče da je primaju doživotno, penzija je manja. A ako uplatu povećaju za još hiljadu dinara mesečno, i penzija će biti duplo veća.\nKada radnik sam uplaćuje, važno je da to čine preko administrativne zabrane na platu, jer će tako izbeći bar, porez na dohodak.\nI pored toga, što je kriza usporila priliv novih članova, a uplate starih proredila, imovina penzijskih fondova dostigla je 14 milijardi dinara.\n- Možemo da budemo zadovoljni, ukupna imovina se u proteklih godinu dana uvećala 29 odsto, što je pokazatelj da ljudi veruju penzijskim fondovima i da mi kvalitetno ulažemo ta sredstva - kaže Goran Jelisavac iz Dunav penzijskog fonda.\nOčuvanju imovine penzijskih fondova, doprinelo je i to što njihovi članovi do 58 godine, ne mogu da povuku uloženi novac. To je dobro i zbog obračuna buduće penzije.\n- Na taj način što se uzimaju visine uplata, naravno jako je bitan period uplata, odnosno dužina perioda uplata i prinos koji ostvari dobrovoljni penzijski fond kome je pojedinac poverio svoja sredstva na upravljanje - ističe direktorka Rajfajzen penzijskog fonda Snežana Ristanović.\nSloba 08.02.2013 16:02\nU Fondovima procenjuju da će oni koji 35 godina mesečno uplaćuju po 1000 dinara dobiti penziju od 23 hiljade , i to ako se odluče da je primaju 15 godina, što je kod nas, prosečan rok isplate državne penzije.\nA koliko ce za 35 godina, vredeti 23hiljade dinara? 20evra, 15,,, svaki dalji komentar je suvisan na ovu temu...\nprivatne penzije penzije penzioneri penzioni fond penzijski fond male penzije osiguranje


Do sada su vlade i centralne banke širom sveta preuzele obavezu izdvajanja neverovatnih sedam hiljada milijardi dolara za borbu protiv ekonomskih posledica pandemije.\nTo uključuje vladinu potrošnju, garancije za zajmove i poreske olakšice, kao i štampanje novih novčanica od strane centralnih banaka radi kupovine imovine poput obveznica i deoničkih fondova.\nEvropska centralna banka (ECB) saopštila je da će potrošiti 750 milijardi evra za kupovinu državnog duga i privatnih vrednosnih papira pre kraja 2020. godine, i dodala da je spremna da učini još više ako bude potrebno. U taj broj ne ulazi ranije najavljenih 120 milijardi evra dodatnih kupovina koje je ECB ranije najavila.\nPored toga, vlada Velike Britanije je obećala da će samozaposlenim osobama osigurati novčanu podršku u iznosu od 80 odsto njihove prosečne mesečne dobiti, do 2.900 dolara mesečno, u sledećem tromesečju.


Svetozar Raković — Cenzolovka\nSastanak vlasti i opozicije o medijima, koji je planiran za ponedeljak, proći će bez prisustva Udruženja novinara Srbije, dok će predstavnici NUNS-a biti samo na delu sastanka koji će biti otvoren za javnost. Uslov i jednih i drugih je da ništa ne bude zatvoreno za javnost.\nPiše Aleksandar Gajović\nDržavni sekretar u Ministarstvu kulturu i informisanja Aleksandar Gajović odgovorio je na tvrdnje koje je u tekstu „Državni sekretar pravda očigledne zloupotrebe“ izneo generalni sekretar NUNS-a Svetozar Raković, a koji je objavljen u današnjem broju lista Danas.\nPiše Svetozar Raković\nKako država gleda na činjenicu da je novinaru Milanu Jovanoviću u podmetnutom požaru kuća izgorela do temelja? Dok Evropa traži brzu i efikasnu reakciju srpskog pravosuđa, novinarska udruženja optužuju srpske zvaničnike da svojim izjavama traže alibi i relativizuju opasan presedan.\nTamara Skrozza izašla iz Nezavisnog udruženja novinara Srbije\nIZVOR Cenzolovka, Fejsbuk\nTamara Skrozza objavila da nije više članica NUNS-a, ali ni Komisije za žalbe Saveta za štampu\nNovinarka Danica Vučenić podnela je 12. juna ostavku na članstvo u Sudu časti Nezavisnog udruženja novinara Srbije (NUNS), svega nedelju dana nakon konstituisanja tog tela, saznaje Cenzolovka.\nIZVOR Medijska kutija\nUdruženi kriminalni poduhvat! Tako su Nezavisno udruženje novinara Srbije i Nezavisno društvo novinara Vojvodine sredinom 2017. okarakterisali praksu opština i gradova u sufinansiranju proizvodnje medijskih sadržaja u javnom informisanju, kraće rečeno finansiranje medijskih projekata.\nMihajlović: Ne vidi se kako izaći iz medijskog mraka\nSrbija je sigurno jedna od zemalja u kojoj bi današnja simbolična akcija "Pet minuta gromoglasne tišine", povodom Svetskog dana slobode medija trebalo da se čuje glasno. Na to ukazuju ne samo izveštaji Fridom hausa, Hjuman rajts voča ili Reportera bez granica, na čijim listama Srbija iz godine u godinu klizi naniže, već i poslednji izveštaj o napretku Srbije, u kome Evropska komisija jasno kaže da Srbija nije ostvarila npredak na polju slobode medija.\nUNS i NUNS: Novinari na konferenciji o Fijatu – dekor, fikus\nPremijerka Ana Brnabić trebalo bi da pokaže više poštovanja prema novinarima, rekla je Dragan Bjelica iz Udruženja novinara Srbije (UNS) povodom konferencije posle potpisivanja sporazuma štrajkača i Fijata, a na kojoj novinari nisu mogli da pitaju. Dodaje da je čak i Aleksandar Vučić odgovarao na pitanja novinara.


Hakovano 50 norveških naftnih kompanija, spisak hakovanih kompanija nije konačan | OZ I.T SOLUTIONS-BLOG\nHakovano 50 norveških naftnih kompanija, spisak hakovanih kompanija nije konačan\nNorveška Direkcija za nacionalnu bezbednost objavila je da je 50 norveških naftnih i energetskih kompanija hakovano, kao i da je još 250 kompanija upozoreno da provere svoje mreže i sisteme i potraže dokaze o hakerskim napadima.\nMeđu hakovanim kompanija je i najveća norveška naftna kompanija Statoil, dok su imena ostalih kompanija za sada nepoznata.\nPortparol kompanije Statoil potvrdio je da je Direkcija za nacionalnu bezbednost, koja se između ostalog bavi i bezbednosnim pitanjima u oblasti informacionih i komunikacijskih tehnologija, upozorila kompaniju da je možda među žrtvama hakerskih napada.\nDirekcija je upozorila na napade “međunarodnih kontakata” što ukazuje da je možda poznato ko stoji iza napada, ali da u ovom trenutku iz direkcije ne žele da objave svoje sumnje.\nIako u ovom trenutku nije jasno šta su napadači tražili, najverovatnije je da je cilj napada bio krađa intelektualne svojine, poslovnih informacija i korisničkih podataka.\nOvo nije prvi put da su norveške naftne kompanije žrtve sajber napada. Krajem 2011. godine, hakovano je najmanje desetak norveških naftnih, gasnih i kompanija koje posluju u sektoru odbrane, a napadači koji su koristili spear fišing emailove u napadima, uspeli su da ukradu poslovne projekte, ugovore, korisnička imena i lozinke i mnoge druge informacije.\nPrevious Post:Kako da telefonom praviš još bolje fotke\nNext Post:FBI istražuje da li je Rusija umešana u hakerske napade na američke banke


Uhapšen nasilnik sa Ade Ciganlije\nIzvor: Radio Televizija Vojvodine, 25.Jun.2021, 15:03\nPripadnici Ministarstva unutrašnjih poslova danas su brzom i efikasnom akcijom uhapsili N. V. (34), osumnjičenog da je u Beogradu, na Adi Ciganliji, fizički napao ženu.\nKako se navodi u saopštenju MUP, nakon pojave snimka nasilja na društvenim mrežama, policija je odmah reagovala, identifikovala počinioca i uhapsila ga.\nMinistar unutrašnjih poslova Aleksandar Vulin poručio je da u Srbiji nasilje neće biti tolerisano.\n"Za siledžije nema mesta >> Pročitaj celu vest na sajtu Radio Televizija Vojvodine << u našem društvu. Svaka bitanga koja bude digla ruku na ženu ili dete biće pronađena i kažnjena", istakao je Vulin.\nOn je pozvao žrtve nasilja da nasilnike odmah prijave policiji.\n"Ne čekajte da se nasilje ponovi, siledžije se neće same popraviti. Dajte ih nama, mi ćemo da ih promenimo", poručio je Vulin.\nMUP: Uhapšen nasilnik sa Ade Ciganlije\nIzvor: NoviMagazin.rs, 25.Jun.2021\nPolicija u Beogradu uhapsila je N.V. (34) osumnjičenog da je u Beogradu na Adi Ciganliji fizički napao ženu, pošto se snimak tog nasilja pojavio na društvenim mrežama, saopšteno je danas iz Ministarstva unutrašnjih poslova.


Dan planete Zemlje | Edukacija\nPrijem novih članova Asocijacije NKSS 13/08\nNova lokacija “Cinema City”-a 15/05\nPrijem novih članova SULUV 04/01\nSvetski Dan planete Zemlje obeležava se svakog 22. aprila različitim manifestacijama, sa ciljem da se skrene pažnja na značaj očuvanja prirode.\nDan planete Zemlje ustanovljen je 1970. godine u Sjedinjenim Američkim Državama kada je jačala hipi kultura u ovoj zemlji. Tada je aktivista Džon Mekonel predložio na konferenciji Uneska u San Francisku da se odredi datum kada će se slaviti Zemlja i životna sredina.\nŠirom sveta počeo je da se obeležava od 1992. godine kada je na Konferenciji Ujedinjenih nacija o životnoj sredini u Rio de Žaneiru uspostavljen dugoročni Program za promociju održivog razvoja.\nIako je u velikoj meri skrenuta pažnja na očuvanje životne sredine, sadašnji podaci pokazuju da je stanje naše planete ugroženo. Stručnjaci upozoravaju na industrijski i tehnološki razvoj čije delovanje dovodi do velikog zagađenja.\nVeliki broj biljnih i životnih vrsta širom sveta je pred izumiranjem, a kao ključni razlog za to biolozi navode uništavanje njihovih staništa. Još jedan od velikih problema jeste i nekontrolisana eksploatacija izvora Zemlje.\nPočetak medijske kampanje „Prihvatanje“\nZavršena evropska turneja Beogradske filharmonije\nBeograd kandidat za domaćina "Davosa za mlade"\nKonkurs za obuku zaposlenih u predškolskim ustanovama\nPočinje Novosadski fotomaraton\nTAGS: Dan planete Zemljeočuvanje životne sredineplanetaprirodaskretanje pažnje na problemeSvetski dan planete Zemljezemlja


Dron RAZNEO automobil: Novi napad bespilotnom letelicom u Siriji, stradala jedna osoba\nNajmanje jedna osoba stradala je danas u napadu dronom, u kojem je pogođeno vozilo na seoskom putu na severozapadu Sirije, saopštili su spasioci i Sirijska opservatorija za ljudska prava.\nIz Sirijske opservatorije za ljudska prava navode da se u vozilu nalazio pripadnik jedne radikalne grupe, koja je aktivna u pokrajini Idlib. Opservatorija nije objavila o kojoj je grupi reč, ali je navela da je povezana sa Al-Kaidom.\nVeruje se da iza napada stoji koalicija predvođena SAD, navela je Sirijska opservatorija za ljudska prava, sa sedištem u Velikoj Britaniji.\nKRVAVI NAPAD DRONOM U Američkom napadu u Kabulu poginulo devet članova jedne porodice, među kojima šestoro dece\n"IZVINJENJE NIJE DOVOLJNO" Otac devojčice koja je nastradala u američkom napadu dronom u Kabulu: Zahtevamo kaznu za odgovorne\nPortparol koalicije Vejn Maroto, međutim, negirao je daje koalicija odgovorna za napad.\nOrganizacija Tim za civilnu odbranu, poznata i pod nazivom Beli Šlemovi, saopštila je da je telo neidentifikovane osobe izvučeno iz automobila na putu Idlib-Biniš, istočno od pokrajine Idlib.\n"Napad izveli ruski avioni": Vazdušni udari u Siriji, poginulo sedam osoba, 13 ranjenih\nUbijena jedna osoba u napadu na objekat UN u Avganistanu\nIsmailov pušten na slobodu: Azerbejžanski milijarder kog traži Rusija DOBIO AZIL u Crnoj Gori\nMilijarder iz Azerbejdžana, Telman Ismailov pušten je iz istražnog zatvora u Podgorici, nakon što je prethodno dobio azil.\nDelegacija Srbije na Kritu: Božidar Maljković i Đorđe Višacki na Generalnoj skupštini Asocijacije nacionalnih olimpijskih komiteta\n"Rekao sam sudiji da TO TAKO NE MOŽE, ali sam napravio jednu grešku!" Aleksandar Stanojević o isključenju protiv Genta: Neprimereno se obratio našem igraču!


Videćemo najmanje 4 pogodaka? - Sportske novosti\nNaslovna Fudbal H2H Fudbal Videćemo najmanje 4 pogodaka?\nParis Saint Germain i Montpellier odigraće svoj meč u sklopu 21. prvenstvenog kola prvog ranga francuskog fudbala “Ligue 1”. Paris Saint Germain se trenutno nalazi na prvoj poziciji na tabeli sa do sada 42 osvojena boda, dok je Montpellier na jedanaestom mestu uz 28 sakupljenih bodova.\n05.12.20 L1 Montpellier PSG 1 : 3\n01.02.20 L1 PSG Montpellier 5 : 0\n07.12.19 L1 Montpellier PSG 1 : 3\n30.04.19 L1 Montpellier PSG 3 : 2\n20.02.19 L1 PSG Montpellier 5 : 1\n27.01.18 L1 PSG Montpellier 4 : 0\nNa predhodnih šest susreta u nizu između ova dva rivala, postignuto je dosta pogodaka, odnosno granica od 3.5 golova po meču je bila nadminuta na svim tim duelima. Stoga, za nastavak ovog efikasnog niza i tip na golove „4+“, nudi se kvota u visini od oko @2.00.\nSledeći tekstOvi timovi su remizirali 7 puta u nizu!


Dodik poručio: Ne zanimaju me Inckove frustracije\nPredsednik Republike Srpske Milorad Dodik poručio je da se visoki predstavnik u BiH Valentin Incko svojim pretnjama sankcijama vlastima RS nakon referenduma zapravo dodvorava "sarajevskoj čaršiji". Dodik je za "Nezavisne", komentarišući Inckovu… »\nVesti online: Incko preti: Posle referenduma sankcije za RS\nBroj migranata koji su se utopili kod obale Egipta se povećava, a za sada su iz Sredozemnog mora izvučena 162 tela, saopštili su egipatski zvaničnici. Pozivajući se na zvanične izvore, egipatska agencija MENA je navela da je potraga za nestalima u… »\nRuski hakeri tvrde da je Teodosić koristio nedozvoljena sredstva\nŠok! Kapiten košarkaške reprezentacije Srbije Miloš Teodosić nalazi se na listi sportista koji su koristili zabranjena sredstva u medicinske svrhe, tvrdi ruska hakerska grupa "Fensi bers". Prema tom izvoru, Teodosić je lekove koristio uz dozvolu… »


Otvorena izložba o uticaju klimatskih promena na ljude u Srbiji „Klima i mi - (ne)vidljivi uticaj“\nBeograd, 2. novembar – Povodom održavanja Konferencije Ujedinjenih nacija o klimatskim promenama COP26, u Glazgovu, UNDP je danas u partnerstvu sa Gradskom opštinom Stari grad otvorio izložbu fotografija „Klima i mi - (ne)vidljivi uticaj“ na Trgu Republike u Beogradu. U fokusu ove izložbe je uticaj klimatskih promena na život ljudi u Srbiji, posebno tokom proteklog leta, koje je bio peto najtoplije u našoj zemlji u poslednjih 70 godina.\n„Dok u Glazgovu lideri skoro 200 zemalja u svetu zajedno pokušavaju da postignu novi dogovor za zaustavljanje klimatskih promena, mi želimo da pokažemo na koji način njihove posledice već pogađaju sve koji žive u Srbiji. Na ovim fotografijama su obični ljudi kojima je proteklo leto, zbog vreline i suše, donelo brojne probleme sa požarima, nedostatkom pijaće vode, kao i smanjenim prinosima poljoprivrednih useva. Pouka koju izložba prenosi je da moramo što pre da se prilagodimo novoj klimatskoj realnosti, ali i da zaustavimo dalje globalno zagrevanje, kako bismo opstali, jer klimatske promene ne poznaju granice i pogađaju nas bez obzira na to gde živimo“, poručila je Fransin Pikap, stalna predstavnica UNDP-a u Srbiji.\n„Najvažniji zadatak svih nas danas jeste briga o zaštiti životne sredine i zaustavljanje negativnog uticaja klimatskih promena. Pre svega, moramo sagledati do sada učinjene greške, kako bismo bili spremni da se u budućnosti mnogo bolje i efikasnije borimo za našu planetu. Gradska opština Stari grad nastavlja da sprovodi tradicionalne, ali i inovativne metode ozelenjavanja na teritoriji opštine, uz stalno pokretanje i podržavanje projekata čiji je cilj reciklaža i ponovna upotreba otpada“, izjavio je Dušan Petrić, predsednik Skupštine opštine Stari grad.\nNa četrdeset odabranih fotografija Vladimira Živojinovića izložba „Klima i mi - (ne)vidljivi uticaj“, kroz priče iz prvog lica, predstavlja probleme sa kojima su se tokom ovogodišnjeg vrelog i sušnog leta suočavali građani Srbije, od brdsko-planinskih predela Zlatiborskog okruga, preko Beograda do sremske ravnice. Njihova svedočanstva pokazuju na koji način klimatske promene menjaju životnu sredinu, kako utiču na prirodne resurse poput šuma, reka i planinskih livada, na dostupnost hrane i vode, na prinose u poljoprivredi i izvore prihoda, ali i na kvalitet života u velikim urbanim sredinama.\nOsim izazova koje donose promene vremenskih prilika u Srbiji, izložba prikazuje i neka od postojećih rešenja koja nam mogu pomoći da se sa njima uhvatimo u koštac, poput proizvodnje energije korišćenjem sunca i vetra, inovativnih rešenja za navodnjavanje u poljoprivredi i za smanjenje emisija CO2 i zagađenja vazduha u gradovima. Izložba „Klima i mi - (ne)vidljivi uticaj“ može da se pogleda na Trgu Republike u Beogradu do 14. novembra 2021. godine.\nFransin Pikap, stalna predstavnica UNDP-a u Srbiji, i Vladimir Živojinović, autor fotografija.


ALARMANTNO: Prodaju lekove za pritisak koji izazivaju rak! – REPORTER\n16/11/2018 Reporter Dosije "Farmaceutska mafija", Serbia, Vesti 0\nUpravo zbog toliko široke upotrebe Agencija je u utorak, zajedno sa nosiocima dozvola za stavljanje tog leka u promet, uputila pismo zdravstvenim radnicima o riziku „od nemelanomskog karcinoma kože povezanog sa primenom hidrohlortiazida“.\n„Pacijenti redovno da pregledaju kožu“\n„Pacijente koji primenjuju hidrohlortiazid, sam ili u kombinaciji sa drugim lekovima, potrebno je obavestiti o riziku od nemelanomskih karcinoma kože i savetovati im da redovno pregledaju kožu zbog mogućeg nastanka bilo kakvih novih lezija, odnosno povreda kože ili promena već postojećih lezija, kao i da o svakoj sumnjivoj kožnoj leziji odmah obaveste svog lekara“, stoji u upozorenju ALIMS.\nOsim saveta lekarima da kažu pacijentima da ograniče sunčanje i izlaganje UV zracima, neophodno je da lekari „pažljivo razmotre upotreba hidrohlortiazida kod pacijenata koji su ranije imali karcinom kože“.\n„Lek obolelima dajemo već godinama“


"Zaveslajmo zajedno" na Čukaričkom rukavcu - Dan u Beogradu\nNaslovna » Izlasci » Sport » „Zaveslajmo zajedno“ na Čukaričkom rukavcu\n"Zaveslajmo zajedno" na ÄŒukariÄkom rukavcu\nAh Neša 17. oktobar 2019. Sport Postavite komentar\nOkupljanje je planirano kod restorana „Stenka“ i Kluba za rekreaciju, sport i nautiku „Savska oaza“, gde će biti prijavljivanje. U 11.45 počinje spuštanje kajaka u vodu, a polazak je u 12.00, ispod kraka Novog mosta.\nPredviđen je spust niz desnu obalu reke Save, pored Beograda na vodi, Kapetanije, „Beton hale“ do PD „25. maj – Milan Gale Muškatirović“, a izlazak je na prvoj krivini kod sportskog centra.\nUčestvovaće oko 100 učesnika, rekreativaca, kao i sportista koji se bave veslanjem u stotinu čamaca (kajaka, kanua, rafting čamaca).\nOrganizator sportske manifestacije „Zaveslajmo zajedno“ je Asocijacija „Sport za sve“ pod pokroviteljstvom Grada Beograda i Sekretarijata za sport i omladinu. (danubeogradu.rs)\nTagovičukarički rukavac izlasci jesen u beogradu rekreacija sava sport veslanje zaveslajmo zajedno\nPrethodni 4. Festival muzičkog filma u Art bioskopu Kolarac\nSledeći Pešački vikend u centru Beograda


BESPLATNA PRAVNA PODRŠKA INTERNO RASELjENIM LICIMA IZBEGLICAMA I POVRATNICIMA\nBESPLATNA PRAVNA PODRŠKA INTERNO RASELjENIM LICIMA, IZBEGLICAMA I POVRATNICIMA\n, 12. decembar 2016\nKancelarija za Kosovo i Metohiju i Delegacija Evropske unije u Srbiji nastavljaju da pružaju besplatnu pravnu pomoć ranjivim grupama kroz aktivnosti projekta "Promocija i zaštita imovinskih prava interno raseljenih lica, izbeglica i povratnika na osnovu sporazuma o readmisiji".\nPoseban značaj ovog projekta je u predstavljanju interno raseljenih lica pred sudovima na Kosovu i Metohiji, čime će jednoj od najranjivijih kategorija stanovništva u Republici Srbiji biti omogućeno da povrate svoju bespravno uzurpiranu, oštećenu ili uništenu imovinu, rečeno je na konferenciji koja je održana u Palati Srbija povodom predstavljanja projekta.\nVlada Republike Srbije i Evropska unija posvećene su pružanju besplatne pravne pomoći jer su interno raseljena lica (IRL), izbeglice i povratnici ranjive grupe kojima nedostaju potrebne informacije, podrška, a povremeno i zastupanje kvalifikovanih advokata. Uz ovu podršku, klijenti mogu da pronađu trajna rešenja za jedinstvene probleme sa kojima se suočavaju zbog raseljavanja iz njihovog mesta porekla. Klijentima koji imaju pravo na pomoć, projekat obezbeđuje timove pravnika koji će im pomagati. Timove mladih advokata i obučenih advokatskih pripravnika, angažovanih na pružanju pravne pomoći, vodiće kvalifikovani i iskusni advokati. Advokatski pripravnici i mladi advokati će tokom naredne dve godine pomagati u rešavanju važnih sudskih postupaka i na taj način će steći neprocenjivo iskustvo u radu.\nOvi timovi će se upoznati sa integrisanim sistemom upravljanja predmetima koji sadrži bazu klijenata, dokumenata, resursa i podataka i koji će omogućiti dobro upravljanje predmetima sa većim izgledima za efikasna rešenja i povoljne ishode za klijente, naglasili su predstavnici projekta na konferenciji koja je okupila veliki broj domaćih i stranih stručnjaka iz ove oblasti, predstavnike Delegacije EU i velikog broja relevantnih institucija i lica koja su u neposrednom kontaktu sa korisnicima projekta.


Još dva lica zaražena virusom korona, 369 oporavljenih - NTV Arena Bijeljina\nVirus korona potvrđen je kod dva od testiranih 338 lica iz 34 lokalne zajednice u Republici Srpskoj, a do sada se od bolesti izazvane ovim virusom oporavilo 369 osoba, saopšteno je iz Ministarstva zdravlja i socijalne zaštite Srpske.\nVirusom korona zaraženi su muškarci mlađe i srednje životne dobi iz Banjaluke.\nIz Ministarstva zdravlja su naveli da je u okviru aktivnog nadzora u protekla 24 časa testirano i 60 zdravstvenih radnika iz Prijedora, Kozarske Dubice, Foče, Trebinja, Kneževa, Laktaša, Banjaluke, Prnjavora, Gradiške, Bijeljine i Ugljevika, kao i 38 lica koja rade ili borave u domovima za starija lica i svi rezultati su negativni.\nOd početka epidemije virusa korona u Srpskoj je izvršeno 11.420 testiranja, a broj pozitivnih je 708, dok je od posljedica virusa preminulo 28 osoba.\nU saopštenju je navedeno da je u Univerzitetskom kliničkom centru Republike Srpske u Banjaluci na liječenju 107 pacijenata sa potvrđenim prisustvom ili sumnjom na prisustvo virusa korona.\n“Sa težom kliničkom slikom je 45, dok je u izolaciji pet pacijenata. Tri pacijenta su na respiratoru, a dva su na neinvanzivnom modu mehaničke ventilacije. Na staroj lokaciji hirurgije nalazi se 12, a na staroj lokaciji Pulmologije 40 pacijenata sa lakšom do srednje teškom kliničkom formom”, precizira se u saopštenju.\nPod zdravstvenim nadzorom trenutno je 3.268 lica, a nadzor je završen kod njih 22.418.\nNa sedam graničnih prelaza u Republiku Srpsku je tokom 24 časa ušlo 96 osoba, 88 ih je izašlo iz karantina pri graničnim prelazima i upućeno u lokalne karantine, a trenutno se u karantinima na graničnim prelazima nalazi ukupno 12 lica.\nMinistarstvo zdravlja i socijalne zaštite apelovalo je da se građani pridržavaju propisanih mjera s ciljem suzbijanja širenja virusa korona.


Koprivica: Novi Tužilački savjet neće raditi po političkim instrukcijama | MINA\nNaslovnicaCrna GoraPolitikaKoprivica: Novi Tužilački savjet neće raditi po političkim instrukcijama\nKoprivica: Novi Tužilački savjet neće raditi po političkim instrukcijama\nPodgorica, (MINA) – Novi Tužilački savjet neće raditi po političkim instrukcijama, već po Ustavu i zakonu, za pravdu i narod Crne Gore, poručio je poslanik Demokrata Momo Koprivica.\nOn je kazao da je, nakon što su članovi Odbora za politički sistem, pravosuđe i odbranu Skupštine Crne Gore utvrdili listu kandidata za Tužilački savjet iz reda uglednih pravnika, svakom jasno da se višemjesečna borba Demokrata isplatila.\n“I da će država dobiti politički nepristrasan i profesionalan Tužilački savjet koji će kao takav biti snažan zamajac u borbi protiv sistemske korupcije i organizovanog kriminala, dakle onih društvenih bolesti koje u odveć dugom trajanju razjedaju društveno tkivo naše zemlje”, dodao je Koprivica.\nOn je podsjetio da su četiri kandidata dobila potrebnu većinu, a to su Siniša Gazivoda, koji je dobio osam glasova, Miloš Vuksanović, Borivoje Đukanović i Filip Jovović sa po sedam glasova.\nKoprivica, koji je i predsjednik skupštinskog Odbora za politički sistem, pravosuđe i upravu, kazao je da su Demokrate insistirale da izbor četiri člana iz reda uglednih pravnika bude nepristrasan i da se konačno prekine praksa biranja politički podobnih i partijski poslušnih članova.\n“I da naša borba nije bila tako odlučna i čvrsta, da je ustuknula pred medijskom harangom koja se protiv ovog našeg principa vodi već mjesecima raznim dezavuacijama, pogrešnim interpretacijama, a nerijetko i čistim podmetačinama, Crna Gora bi danas imala politički Tužilački savjet”, ocijenio je Koprivica.\nTo je, kako je dodao, u potpunosti suprotstavljeno interesima društva i iskazu volje koju su građani dali na parlamentarnim izborima da se nakon decenija pogrešnog pristupa ovog puta krene kako jedino treba, a evidentno je i parlamentarna većina pokazala snažno opredjeljenje za opšti interes.\n“Za razliku od ranijeg sastava, novi Tužilački savjet neće raditi po političkim instrukcijama već po Ustavu i zakonu, za pravdu i narod Crne Gore”, istakao je Koprivica.\nKoprivica je ocijenio da su njihov zahtjev napadali oni koji i dalje žele partijske tužioce, zavisno i korumpirano Tužilaštvo, a kako je kazao, na sreću svih građana u toj borbi su izgubili.\n“Izgubili su jer smo svakim potezom čuvali dignitet procesa i obezbijedili maksimalnu transparentnost, pa danas niko ne može uprijeti u bilo kog kandidata i označiti ga da je partijski obojen”, rekao je Koprivica.\nOn je kazao da se zato danas krajnje jasno vidi da borba koju su vodile i dobile Demokrate nije bila podrška nikom i borba za bilo koga osim za narod Crne Gore.\n“Hvala građanima koji su nam dali snage da izdržimo do kraja u borbi za nezavisan Tužilački savjet, jer samo je ovakav savjet garant neselektivne borbe protiv korupcije i kriminala što predstavlja vitalni interes ove zemlje i svih njenih građana”, dodao je Koprivica.


Dečija Evropska smotra u aprilu u Novom Sadu | Управа за сарадњу с дијаспором и Србима у региону\nHome>>>Aktuelno>>>Dečija Evropska smotra u aprilu u Novom Sadu\n14. februar 2020.\tAktuelno, Matica, Насловна @lat, Новости @lat 189 Views\nOve godine se prvi put Dečija evropska smotra srpskog folklora dijaspore i Srba iz regiona, održava u matici – 11. i 12. aprila u hali Spens u Novom Sadu, nastupiće preko 30 ansambala iz rasejanja i regiona.\nFOTO: D. Đokić\nPredsednik Saveza srpskih udruženja Nemačke (SSUN) Danilo Đokić, boravio je u radnoj poseti Beogradu i Novom Sadu. Povod je bila zajednička organizacija nemačkog i švajcarskog saveza Osme Dečije evropske smotre srpskog folklora dijaspore i Srba iz regiona. Ovogodišnja Dečija evropska smotra prvi put će se održati u Srbiji i to u Novom Sadu, u čuvenom Spensu, u periodu od 11. do 12. aprila. Prema trenutnom planu trebalo bi da nastupi preko 30 dečijih folklornih ansambala iz rasejanja i regiona. Dečiji folklorni ansambli iz Srbije nastupiće u revijalnom delu. Procenjuje se da bi preko 3000 takmičara i posetilaca u ta dva dana posetilo Novi Sad.\nDogovori u vezi sa samom realizacijom smotre su počeli i to je bio povod da se predsednik SSUN sastane sa predsednikom Republike Srbije, Aleksandrom Vučićem, generalnim sekretarom predsednika Republike Srbije Nikolom Selakovićem, Njegovom svetošću Patrijarhom Irinejom kao i sa predstavnicima Grada Novoga Sada.\nĐokić se zahvalio predsedniku Vučiću ispred nemačkog saveza na pomoći i podršci koju pruža srpskoj dijaspori. Predsednik Vučić je pohvalio ideju da deca iz dijaspore i regiona nastupe u matici zajedno sa dečijim folklornim ansamblima iz Srbije i prihvatio da bude pokrovitelj Osme Dečije evropske smotre folklora u Novom Sadu.\nNjegova svetost Patrijarh srpski Irinej je dao blagoslov za održavanje smotre i okupljanje dece. Patrijarh je poželeo uspešnu organizaciju smotre i izrazio zadovoljstvo što se ovakve manifestacije održavaju u Srbiji.\nPrevious Milutin Milanković u Beču: Multimedijalno predavanje o srpskom naučniku\nNext Predsednik Vučić sa predstavnicima Srba iz regiona


KURC BERLINU: JEDNOM STE VEĆ POGREŠILI - TVS\nKURC BERLINU: JEDNOM STE VEĆ POGREŠILI\nŠef diplomatije Austrije Sebastijan Kurc, čiji zahtev za prekidanjem turskog puta ka EU nije uslišen, poručuje Nemačkoj da je već sledila pogrešnu strategiju.\nKurc je pojasnio da je zvanični Berlin pogrešno postupio u izbegličkoj krizi.\nOn je rekao i da Nemačka ne treba da insistira na pristupnoj fikciji iako se situacija po pitanju vladavine prava, demokratije i ljudskih prava u turskoj državi stalno pogoršava.\nAustrijski ministar spoljnih poslova je, u intervjuu bečkom dnevniku "Standard", izrazio nadu da će pristupni pregovori sa Turskom još ove godine biti prekinuti, dodajući da od referenduma raste broj onih članica EU koje traže promenu stava Unije prema Ankari.\n"Pozitivno je što postoji jasno kretanje u pravom pravcu, a to je da se ne gleda dalje skrštenih ruku šta se dešava u Turskoj, već da se na to reaguje. Sve više članica, ali i poslanika u Evropskom parlamentu kaže da EU ne sme gledati po strani. Turska se sve više udaljava od ljudskih prava, vladavine prava i demokratije. Potrebna je reakcija EU na to", podvlači Kurc.\nRekao je da se ne radi o želji za sankcijama, već da se jasno kaže da pristupanje EU pod tim okolnostima nije opcija.\n"Potreban nam je kanal za razgovore sa Turskom, saradnja u oblastima u kojima to ima smisla, ali to je moguće samo u obliku sporazuma o susedstvu. U suprotnom ćemo postati neverodostojni za ostatak sveta", upozorio je šef austrijske diplomatije.\nPrema njegovom mišljenju, ako se razvoj nastavi u Turskoj, kakav je bio u proteklih šest meseci, pitanje je vremena do kada će cela Unija na to imati jasan stav.\n"Treba samokritički priznati da je strategija bila pogrešna. Nemačka je već jednom, u izbegličkoj krizi, insistirala na pogrešnoj strategiji. Nemački ministar Gabrijel bi zbog toga trebalo, prilikom sledećeg važnog postavljanja smernica po Evropu, odustati od fikcije pristupa", poručuje Kurc.\nOn ističe da se fikcijom pristupa Turske EU nikome ne čini dobro.\n"Poželeo bih da se Turska razvija pozitivno, ali to nije slučaj. Biće daljih tenzija. Za pojedine crvena linija će biti prekoračena tek uvođenjem smrtne kazne. Za mene je crvena linija već mnogo pre pređena, kada su, na primer, zastrašivani novinari ili zatvarani opozicionari", zaključio je Kurc.


PORTAL KRUG - U Gimnaziji obeležen Evropski dan jezika\nPrevious Article Priča o Milanu Mladenoviću\nNext Article Izložba karikatura Milanka Kaličanina\nKraljevački gimnazijalci dočekali su novembar u znaku Evropskog dana jezika, jer su u subotu, 2. novembra, školski kabineti bili otvoreni za sve ljubitelje jezika, a pozivu su se u najvećem broju odazvali učenici\nTema dana bila je UMETNOST, o kojoj se govorilo na engleskom, francuskom i nemačkom jeziku. Isceliteljske moći umetnosti, kako je naziv jednog od predavanja, predstavljene su kroz svet filma i muzike, književnosti, arhitekture i savremene kulture ovih zemalja.\n- Zamisao stručnog veća za strane jezike je da se ovo pretvori u tradiciju, s obzirom na rad koji kao škola ulažemo u učenje stranih jezika. Ovo je lepa prilika da učenici uz svoje vršnjake provere svoje znanje i predstave našu školu u najboljem svetlu – kaže Jelena Novitović, profesorka engleskog jezika.\nEvropski dan jezika se obeležava 26. septembra, međutim zbog tehničkih razloga novembar je bio pogodniji, što nije umanjilo njegov značaj.\nSpona između prošlih i sadašnjih vremena, između ostalog, bila je, kako nostalgična melodija čuvenih Bitlsa, tako i muzika savremenih izvođača, u izvođenju učenika ove škole.\nKraljevo\tportal krug\tGimnazija Kraljevo\tDan evropskog jezika\tumetnost\nGost - Tatjana\nPost on: 11/05/2019 17:41:24


Vlada Srbije: Usamljenost starijih čest problem\nBeta 30. septembra 2019. 20:10\nStariji gradani Srbije uglavnom žive sami, a njihova usamljenost je čest problem, kazala je danas direktorka Vlade Srbije Kancelarije za ljudska i manjinska prava, Suzana Paunović.\nPovodom Medjunarodnog dana starijih Paunović je kazala da u Srbiji ima 450.000 domaćinstava starijih osoba, a u više od polovine starija osoba živi sama, saopštila je Vlada Srbije.\nKako je rekla, „najstarije područje“ u Srbiji su delovi na jugu i istoku, gde je čak 25 odsto stanovništva starije od 60 godina, a procena je da će do 2040. godine stariji činiti izmedju 23,6 odsto i 25,2 odsto stanovništva Srbije.\nZato treba „još glasnije progovoriti o pravima naših starijih koji čine sve veći procenat stanovništva, te i da su njihov socijalni položaj i poboljšanje ukupnih životnih prilika obaveza celog društva“, rekla je ona.\nPaunović je dodala da je „Vlada Srbije, zajedno s predsednikom Srbije Aleksandrom Vučićem, posvećena tom cilju“.


Svetska banka: U Srbiji ove godine rast BDP 5%, na srednji rok oko četiri | EurActiv Serbia\nSvetska banka: U Srbiji ove godine rast BDP 5%, na srednji rok oko četiri\nEkonomski rast Srbije u 2021, kao i u 2022, biće veći nego što se prognoziralo početkom godine ali ekonomiji i dalje prete rizici, prvenstveno spolja, ocenila je Svetska banka u ažuriranim ekonomskim prognozama za ekonomije Evrope i Centralne Azije.\nU delu izveštaja o Srbiji, Svetska banka je navela da se očekuje da oporavak od recesije zbog kovida-19 počne ove godine a na rast će pozitivno delovati nedavno najavljeni novi paket mera za podršku građanima i ekonomiji u vrednosti 5,1% bruto domaćeg proizvoda (BDP).\nRast BDP Srbije u 2021. Svetska banka sada prognozira na 5%, što je za 1,9 procentnih poena više nego što se očekivalo u januaru, a u odnosu na pad u 2020. od 1%.\nU 2022. bi rast trebalo da bude 3,7%, za 0,3 procentna poena više nego u prethodnoj prognozi, a u 2023. BDP Srbije bi trebalo da poraste za 3,9%.\nGledano na srednji rok, izgledi za ekonomiju Srbije ključno će zavisiti od razvoja situacije na međunarodnom nivou, uključujući oko kovida-19, tempa strukturnih reformi i političkih kretanja.\n"Neposredno fokus treba da bude na merama za unapređenje poslovnog okruženja i uprave kako bi se smanjili troškovi poslovanja i obezbedila sigurnost, kao i na naporima za unapređenje kvaliteta infrastrukture", naveo je globalni kreditor u delu izveštaja o Srbiji.\nSvetska banka navodi i da, kada je reč o srednjeročnim i dugoročnim izazovima, fokus treba da bude na demografiji i klimatskim promenama.\nKako se ocenjuje u izveštaju, starenje i smanjenje populacije znači manju radnu snagu što, u kombinaciji sa neusklađenošću veština, može značajno da šteti konkurentnosti ekonomije Srbije.\nU izvešaju se navodi i da će tempo oporavka tržišta rada biti od ključnog značaja za nastavak smanjenja siromaštva. Svetska banka prognozira da će stopa siromaštva u Srbiji blago opasti na 16,8% u 2021.\nOcenjuje se da na srednji rok regionalni sporovi i sporo napredovanje u procesu pristupanja EU mogu nepovoljno da utiču na spremnost investitora da ulažu i da bi zbog toga moglo da dođe do kašnjenja investicionih projekata u infrastrukturi i drugim sektorima.\nIzazovi na tržištu rada Srbije, kako se ukazuje iz Svetske banke, ograničavaju prostor za veće unapređenje na socijalnom planu, gde može da dođe i do pogoršanja zbog velikog "odliva mozgova".\nU regionu Evrope i Centralne Azije Svetska banka očekuje ekonomski rast od 3,6% nakon pada za 2% u 2020. zbog posledica mera protiv pandemije.


Politika - datum: 2018-03-15 KOSOVSKE VLASTI U PROBLEMU Ništa od demarkacije\nKosovski premijer Ramuš Haradinaj rekao je na sjednici tamošnjeg parlamenta da još nema rješenja za demarkaciju granične linije sa Crnom Gorom.\n– Demarkacija je pritisnula Kosovo i pritiska ga i danas. Vlada je onoliko koliko je mogla pomogla da ta tema dobije potreban epilog. Nova komisija, novi sporazum između dva predsjednika (Kosova i Crne Gore) nalaze se pred vama. Mi u koaliciji nismo imali sporazum o tome, pošto jedan naš dio nije bio za sporazum koji je potpisan 2015. godine – kazao je Haradinaj.\nZa izglasavanje zakona potrebno je obezbijediti glasove najmanje 80 poslanika od 120 koliko ih je u kosovskom parlamentu, a vladajuća koalicija, sem Srpske liste, koja je takođe dio vlasti na Kosovu, uz podršku Demokratskog saveza Kosova ima 78 glasova.\nPored Srpske liste, koja ima 10 poslanika, potiv usvajanja zakona su i 32 poslanika pokreta Samoopredjeljenja.\nPredsjednik kosovskog parlamenta Kadri Veselji i premijer Kosova Ramuš Haradinaj su posljednjih dana imali intenzivne kontakte sa predstavnicima Srpske liste, ali su, kako javljaju prištinski mediji, zahtjevi koje je Srpska lista postavila kao uslov za glasanje zakona odbijeni.


Zamjenik turskog premijera Bekir Bozdag na Kosovu\nNemiri na sjeveru Kosova stvaraju prijetnju za narušavanje sigurnosti i mira u cijelom regionu, rekao je Bozdag\nnaslovnica > politika, arhiva, balkan 10.08.2012\nU okviru zvanične posjete Kosovu, zamjenik premijera Republike Turske Bekir Bozdag sastao se danas sa zamjenikom premijera Kosova Hajredinom Kichijem.\nNakon sastanka Bozdaga i Kichija održana konferencija za novinare na kojoj je istaknuto da saradnja dvije zemlje datira u daleku prošlost i da je riječ o jakim društvenim, nacionalnim, političkim, ekonomskim i drugim vezama.\nIstičući da se Republika Turska zalaže za nezavisnost cjelovitost Kosova, Bozdag je podvukao da Turska ne prihvata rasprave na ovu temu.\n„Mišljenja smo da nemiri na sjeveru Kosova stvaraju prijetnju za narušavanje sigurnosti i mira u cijelom regionu. Vjerujemo da će zajednički napori međunarodne zajednice riješiti napetosti na sjeveru i tako učiniti dobru stvar za ovu regiju“, rekao je Bozdag.\nBozdag je potom rekao da će Turska uvijek podržavati Kosovo na njegovom putu u euro-atlanske institucije i dodao da smatra veoma bitnim da se počne s provedbom već postignutih dogovora između Beograda i Prištine, a kako bi se riješio problem nemira na sjeveru ove zemlje.\nZamjenik kosovskog premijera Kuchi je podsjetio da je Turska među prvima priznala Kosovo i da je do danas uložila mnogo u razvoj Kosova kao moderne države.\nZamjenik turskog premijera Bozdag sastao i sa zamjenicom kosovskog premijera i predsjedavajućom kosovsko-srbijanske pregovaračke delegacije Editom Tahiri.\nBozdag rekao dakođer da na Kosovu postoje važni tragovi osmanskog postojanja, te da su to vidljivi tragovi turske historije.\nZamjenik premijera Bozdag je naglasio značaj Turske agencija za međunarodnu saradnju i razvoj (TIKA), podsjećajući da je upravo TIKA obnavljala navedene spomenike. Poručio je da spomenike kulture sada treba čitati.\nOn je istakao da je TIKA u projekte iz kulture i ekonomije do sada na Kosovu uložila 3,2 miliona eura.\n„Ovakvi projekti i ulaganja će biti nastavljeni. Spomenici, koji govore o našem identitetu, veoma su važan dio nas“, naglasio je Bekir Bozdag.\nMinistar kulture Kosova Memli Krasnići, također, je istakao važnost osmanske kulture za Kosovo.\nPodsjetio je na projekte obnove Fatihove, Sinan-pašine i Gazi Ali-pašine džamije, a koje je realizirala upravo Turske agencija za međunarodnu saradnju i razvoj (TIKA).


Saša Mirković: Prajd 2015. na Felix Romulijani\nPosted on 27. oktobra 2014. at 12:18 by Ist Media\nZAJEČAR, (IST Media) Prajd festival pod nazivnom „Zona tolerancije“, biće organizovan naredne godine na kasnoantičkom lokalitetu Feliks Romulijana, piše portal televizije „Best“.\n„Feliks Romulijana, na kojoj će biti održan Prajd festival, predstavlja rezidenciju rimskog cara Gaja Valerija Maksimijana Galerija, koji je pre nešto više od 1700. godina izdao prvi edikt o toleranciji“, podseća ovaj medij.\n„Upravo iz tog razloga Prajd festival će nositi naziv „Zona tolerancije“ , a Feliks\nRomulijana će za vreme ove manifestacije biti proglašena za mestom tolerancije, rekao je\nza Best portal Saša Mirković.\nPredsednik Skupštine grada Zaječara Saša Mirković nedavno je u Skupštini Srbije\npredložio da Zaječar 2015. bude grad u kome će biti održan Prajd festival, a to je\nsada najavljeno i na sajtu ove televizije, čiji je neformalni vlasnik Mirković.\nU celu kampanju, Mirković je uključio i ambasadora SAD Majkla Kirbija, koji je pri nedavnoj poseti tom gradu obećao Prajdu na Romulijani.\nOpozicija u Zaječaru, pak, smatra da je ovo Mirkovićev manevar, kako bi autoritetom ambasadora SAD sprečio smenu sa funckije koju obavlja u Zaječaru, nakon što je isključen iz SNS.


Naslovna/Grad/Beograd/DOBITNICI EFFIE NAGRADA BIĆE POZNATI U SREDU\nDobitnici prestižnih nagrada na drugom Effie Awards Festivalu u Srbiji biće poznati u sredu 13. juna, kada će na svečanom prijemu u hotelu Radisson Blu Old Mill, pred oko 150 zvanica i predstavnika marketinške struke, biti dodeljeni trofeji najuspešnijim kampanjama realizovanim u periodu 1. januara do 31. decembra 2017. godine.\nEffie nagrađuje oglašivače i agencije koji su se svojim strateškim pristupom, kreativnom komunikacijom i realizacijom ideja posebno istakli u postizanju značajnih tržišnih rezultata.\nTo su ključni kriterijumi prema kojima je žiri sačinjen od čak 48 članova, ove godine odlučivao o dobitnicima Effie nagrada.\nŽirijem predsedava Srđan Bogosavljević iz kompanije Ipsos Adria, a potpredsednica je Jelena Šarenac iz kompanije Henkel.\nOstale članove žirija čine profesionalci koji dolaze iz uglednih kompanija i predstavljaju različite oblasti, kako bi se obezbedilo pravo predstavljanje tržišta, ali i raznovrsnost znanja i iskustva.\n– Dobar znak za našu industriju je veliki broj prijavljenih radova, tako da žiri nije imao ni malo lak zadatak, kada je ocenjivanje u pitanju. Svi pristigli radovi pažljivo su pregledani i ocenjeni, a najbolji će biti nagrađeni na gala ceremoniji kojoj će biti moguće prisustvovati samo uz pozivnicu. Inače, dodeljivanje Effie nagrada je odlična prilika da se podigne svest o značaju efektivnosti marketinških komunkacija za privredu jedne zemlje – kaže Jelena Ivanović, izvršna direktorka IAA.\nPredhodno PODELA KARATA ZA PREDSTAVU SUMNJIVO LICE\nSledeće SUBBEERANJE NA BEER GARDENU


Vladimir Ilić – SCEN\nBrowse: Home / Vladimir Ilić\nVladimir Ilić (Beograd, 1964) je arhitekta. Bavi se teorijom, edukacijom i praksom, u primeni savremenih tehnologija i materijala u izvođenju arhitektonskih objekata i enterijera. Diplomirao je na Arhitektonskom fakultetu u Beogradu, a na Departmanu za arhitekturu i urbanizam Fakulteta tehničkih nauka u Novom Sadu, u sardnji sa prof.dr Rankom Radovićem i prof.dr Đurom Kojićem, učestvuje u osnivanju i radi na predmetima „Unutrašnja arhitektura i dizajn“ i „Arhitektonske konstrukcije 1“.\nPored nastavne aktivnosti, koncipira i organizuje konkurse, seminare i umetničko-prostorne instalacije, zajedno sa Marijom Dorić i studentskom grupom „RestART“ , realizuje projekte: „Zid“, „Arhitektonski rasadnik“, „MAKETIME“, „Bajkolodzi“, „Bajkiraj se“ i nedovršeni koncept „Igraonica-Prostor za kreativne tehnologije“.\nPutem televizijskih formi, prezentira i afirmiše arhitekturu u praksi, približavajući i popularizujući savremene trendove, tehnologije i materijale širem auditorijumu.\nU arhitektonskoj praksi, autor je i nadzor na izvođenju, poslovnih industrijskih i privatnih objekata, najrazličitijih funkcija, tehnologija i namena. Projektant je i više desetina kako javnih tako i privatnih enterijera, na kojima je uvek i iznova primenjivao nova tehnološka rešenja, uključujući i prvu primenu sistema „pametnih kuća“ na domaćim prostorima.


EXPRES - U Srbiji aktivno 150 špijuna\nU Srbiji aktivno 150 špijuna\nU Srbiji u ovom trenutku "operiše" između 100 i 150 agenata, koji za potrebe svojih zemalja svakodnevno, javno ili tajno, prikupljaju informacije.\nOd 20 najjačih obaveštajnih agencija, koliko ih je aktivno u našoj zemlji, "najagilnije" su svakako nemačka (BND), engleska (MI 6), kao i agencija Sjedinjenih Američkih Država (CIA), ali je sve više onih sa Bliskog istoka, iz Irana i Turske, ali i sa teritorije Kosmeta. Ovako, za Novosti posle hapšenja Čede Čolovića (57), penzionisanog oficira VSK koji je u našoj zemlji špijunirao za Hrvate, govore iskusni srpski obaveštajci. Prema njihovim ocenama, u Srbiji, pored Hrvata, posebno "istražuju" i Slovenci i Bosanci.\nNekadašnji civilni i vojni bezbednjaci, procenjuju da bi hvatanje agenta hrvatske obaveštajne službe mogao da bude početak odmotavanja lanca totalne špijunaže na Balkanu, ali i da Čolović svojim delovanjem nije mogao da ugrozi sistem bezbednosti Srbije, s obzirom na to da on očigledno nije imao pristup informacijama o vitalnim interesima naše zemlje.\n"Hrvatske agente u Srbiji trenutno svakako zanima vojna vežba srpskih i ruskih snaga, koja bi trebalo uskoro da se održi na lokaciji blizu Hrvatske. Špijuni iz zemalja nastalih raspadom bivše SFRJ, pre svih Hrvatske, BiH i Slovenije, u svakodnevnom su kontaktu sa svojim obaveštajnim službama. Radi se o ljudima koji su nekada živeli na teritorijama ovih zemalja, ili u pograničnim mestima", kaže bivši operativac Državne bezbednosti Božidar Spasić,\nBivši šef Vojno-bezbednosne agencije Momir Stojanović smatra da je hapšenje Čede Čolovića "ohrabrujuće", jer je prvo u poslednjih 15 godina i da je dokaz da je opredeljenje naših službi da budu dosledne u svom radu. Saradnici obaveštajnih službi zaduženi za tercijalne informacije regrutuju se na različite načine. Ključni faktor prilikom izbora jeste njihov kapacitet za obaveštajni rad. "To uključuje poznanstva, kretanje među ljudima koji bi potencijalno mogli da budu bezbednosno zanimljivi, kao i nevidljivost za kontraobaveštajni rad suparničke službe", ističu srpski bezbednjaci.\n"Poznato je, još od Drugog svetskog rata, da Hrvatska obaveštajna služba tesno sarađuje sa Nemačkom službom (BND), koja je kod nas veoma aktivna. U žiži interesovanja svakako su naoružavanje armije, raspored vojnih snaga, kao i aktivnosti Ruskog humanitarnog centra u Nišu", kaže Stojanović.\nI drugi sagovornici "Novosti", upućeni u rad obaveštajnih službi u Srbiji i regionu, kažu da ovo hapšenje ne predstavlja pravu "filmsku" špijunažu, kojom se bave profesionalni obaveštajci, već se radilo o terenskom prikupljanju informacija tzv. tercijalnog karaktera. One, iako nisu prvorazredne državne tajne, zavisno od korišćenja, mogu u velikoj meri da utiču na odnose između država.\n"Čolovićev zadatak je, najverovatnije, bio da prosleđuje lične informacije o višim oficirima i ljudima koji su poznati hrvatskim obaveštajnim strukturama. On je to činio ostvarujući svakodnevne kontakte sa ovim osobama, njihovim prijateljima i članovima porodica. Reč je o naizgled banalnim informacijama poput adresa stanovanja, bračnog statusa, učestalosti putovanja u inostranstvo", objašnjava sagovornik "Novosti" koji je insistirao na anonimnosti.\nSvaka obaveštajna služba ima na raspolaganju krug saradnika, udaljenih od istinskog obaveštajnog rada. Njihov zadatak je, ukazuju sagovornici, da prikupljaju informacije koje na prvi pogled nemaju bliske veze sa aktuelnom državnom politikom zemlje za koju rade.\nMore in this category: « „Fejsbuk” ga koštao funkcije jer je napisao „u gradu je sve ludak do ludaka”\tParada osoba sa invaliditetom 10. septembra, posle protest »


Licemjerno je braniti državu od partnera s kojim se formira vlast\nPredsjedništvo SDP BiH je na danas održanoj sjednici razmatralo aktuelnu sigurnu situaciju u državi, te je zaključilo da je od presudne važnosti jačanje državnih institucija i agencija. Još jednom se potvrđuje da je ulazak Bosne i Hercegovine u NATO jedini dugoročni garant mira i stabilnosti u državi.\nPredsjedništvo je osudilo namjeru osnivanja rezervnog sastava policije u RS-u. Radi se o još jednoj potvrdi činjenice da vlasti u ovom entitetu nemaju nikakvu namjeru da rade na rješavanju objektivnih egzistencijalnih problema građana, nego militarizacijom i radikalizacijom prilika u društvu pokušavaju ostvariti ratne ciljeve rastakanja države Bosne i Hercegovine.\nOsuđena je i već poslovična pasivnost OHR-a i zanemarivanje obaveza ove institucije preuzetih u sklopu Dejtonskog sporazuma. Periodično iskazivanje zabrinutosti kroz suhoparna saopštenja OHR-a predstavljaju vrijeđanje inteligencije građana države. Inertnost i izbjegavanje Visokog predstavnika da izvršava svoju obavezu predstavlja i direktnu povredu Dejtonskog sporazuma, čije štićenje i provedba je temeljna zadaća ove institucije.\nPredsjedništvo SDP BiH je pozvalo sve kandidate u utrci za predsjednika partije da se pridržavaju propisanih pravila kampanje, te da istu vode poštivajući partijske principe i međusobno jedni druge.\n> Izjave predsjednice Hrvatske su štetne poput nuklearnog otpada\n> Katastrofalne odluke SDA da podrže SNSD za Dom naroda BiH danas dolaze na naplatu!


Studenti Fakulteta tehničkih nauka u Novom Sadu od sada mogu na praksu u M:tel | Banjaluka.net\nStudenti Fakulteta tehničkih nauka u Novom Sadu od sada mogu na praksu u M:tel\nSmiling students using computer at university\nOve godine, m:tel je potpisao još jedan sporazum kojim se studentima omogućava obavljanje stručne prakse u kompaniji. Ovoga puta, riječ je o sporazumu koji je potpisan sa Fakultetom tehničkih nauka u Novom Sadu, čiji studenti će imati priliku da se praktično upoznaju sa najnovijim sistemima i tehnologijama koje ova kompanija koristi.\nGodinama unazad, m:tel studentima elektrotehnike iz BiH nudi obavljanje stručne prakse u kompaniji. Samo kroz program stipendiranja studenata koji m:tel sprovodi već devetu godinu zaredom, praksa je ponuđena za više od 180 studenata. Takođe, na praksi u ovoj kompaniji svake godine borave i strani studenti putem programa IAESTE, što je način da i naši studenti, po sistemu reciprociteta, svoju stručnu praksu obave u inostranstvu.\nKako je važnost sticanja praktičnog stručnog znanja za svakog mladog čovjeka koji se sprema za zaposlenje i svoj profesionalni razvoj neupitna, m:tel je ove godine napravio još jedan korak s ciljem upravo pružanja šanse mladim ljudima da još kao studenti upoznaju praktične procese u oblastima kojima se bave, te je ostvarila saradnju sa Fakultetom tehničkih nauka iz Novog Sada.\nU novembru mjesecu ove godine, m:tel i Fakultet tehničkih nauka u Novom Sadu, potpisali su Ugovor o obavljanju stručne prakse u kompaniji za sve studente ovog fakulteta. Ugovor se odnosi kako na studente Fakulteta koji su državljani BiH, tako i za sve ostale zainteresovane studente.\nTokom obavljanja prakse studenti će imati priliku da nauče kako teorija živi u praksi, koji su savremeni IKT trendovi, da otvoreno postavljaju pitanja u vezi sa „živim“sistemima i tehnologijama, ali i da upoznaju brojne prednosti izbora kompanije m:tel kao mjesta početka svoje buduće karijere. Ovo je i jedinstvena prilika za sve studente da uvide koliko široku lepezu aktivnosti i poslova obuhvata jedna kompanija kakva je m:tel, te da naprave procjene u vezi sa svojim budućim interesovanjima u smislu praktične nastave, ali i profesionalnog puta koji ih čeka.\nZa sva pitanja i potrebne informacije studenti mogu da se obrate kompaniji m:tel putem e-mail adrese: [email protected] i li Fakultetu tehničkih nauka u Novom Sadu.


Mitrović: Opstanak kompanija zavisiće od brzine i efektivnosti podrške – Bankar.me\nJanuary 11, 2021 BIZNIS, Članci, CRNA GORA, SVE VIJESTI Leave a comment\nCrnogorska ekonomija je ozbiljno ugrožena zbog pandemije kovid-19, ali i problema koji su postojali već niz godina i nijesu se rješavali u mjeri i na način koji može odgovoriti potrebama privrednika i održivosti njihovog preduzeća, saopštio je u razgovoru za Pobjedu predsjednik Unije poslodavaca (UPCG) Predrag Mitrović. On smatra da Vladine mjere podrške privredi u prošloj godini nijesu bile dovoljne, te da se sa njima dosta kasnilo. Govoreći o očekivanjima od nove Vlade, Mitrović je poručio da održivost preduzeća i radnih mjesta, zavisi od brzine djelovanja i efektivnosti podrške koja će njihovom opstanku biti pružena.\n– Teška situacija, u kojoj se crnogorska privreda nalazila i prije pandemije, dodatno uzdrmana upravo izbijanjem novonastale krize koja je ugrozila i dovela u pitanje održivost velikog broja preduzeća i radnih mjesta. Dodatno, pretjerano oštre i nedovoljno odvagane mjere NKT-a sa samog početka epidemije iscrpile su ionako ,,slabašne“ privrednike iz reda preduzetnika, mikro i malih preduzeća. Zato sve buduće mjere i politike moraju biti pravovremene, adekvatne i strateški vođene, kako bi njihova implementacija omogućila privredni oporavak i izgradnju stabilne i na krize otporne ekonomije i društva – kazao je Mitrović.\nPrema njegovim riječima poslovno okruženje je i prije pandemije karakterisao nestabilan i nepredvidiv regulatorni okvir, nelikvidnost preduzeća i veliki broj blokiranih računa, izražena siva ekonomija, koju usložnjava i problem postojanja nelojalne konkurencije, manjak finansija i adekvatne kreditne podrške bankarskog sektora, brojnost, visina i nepredvidivost fiskaliteta i parafiskaliteta na lokalnom nivou.\n– Nastupanjem kovid krize, privrednici su se suočili s novim, još većim problemima koji nijesu nastali kao rezultat njihovih loših poslovnih odluka, već isključivo vanrednih okolnosti koje su im nametnute i u koje su prosto gurnuti. Oni koji ne stvaraju i ne moraju svakog mjeseca razmišljati kako da zarade platu za sebe i druge, ne znaju što znači kad su ti ruke vezane. Oni ne znaju koliki su napori potrebni da bi se proizvod ili usluga obezbijedili i plasirali na tržištu, a na osnovu ostvarenog prihoda servisirale i ispunile sve obaveze prema zaposlenima, dobavljačima, poslovnim partnerima, državi – smatra Mitrović.\nOn smatra da Vladine mjere podrške privredi u prošloj godini nijesu bile dovoljne.\n– Iako su dosadašnje ekonomske mjere podrške u određenoj mjeri relaksirale naše privrednike i bile korisne i za njih i zaposlene, to nije bilo dovoljno – bar ne na način koji je odgovarao očekivanjima većine crnogorskih privrednika. Iako je drugi paket mjera Vlade bio konkretniji od prvog, čime je pokazana briga države za privredu, generalna ocjena poslodavaca je bila da se s njim dosta kasnilo, odnosno da su mjere morale biti donijete i implementirane ranije – kazao je Mitrović.\nPrema njegovim riječima takva ocjena je važila i u slučaju trećeg paketa ekonomskih mjera Vlade od 23. juna.\nOn je podsjetio da je u periodu od marta do septembra prošle godine Generalni sekretarijat UPCG uputio veliki broj dopisa i intervencija Vladi, NKT-u, resornim ministarstvima i nadležnim ustanovama, ukazujući na konkretne potrebe, probleme i očekivanja privrednih subjekata, kao i da je UPCG ovim povodom sačinila i tri prijedloga mjera koje je uputila Vladi i NKT-u.\n– Iako je određeni broj naših prijedloga Vlada prihvatila i uvrstila u svoje pakete podrške privredi, što smo tada pozdravili a to činimo i danas, ostaje utisak da su usvojena rješenja, a time i njihovi efekti po privredu i zaposlene mogli biti veći, bolji i kvalitetniji. Nadamo se da se takvi propusti neće dešavati, te da će u narednom periodu biti više i razumijevanja i spremnosti Vlade za punu primjenu socijalnog dijaloga sa UPCG i sindikatima, za razliku od jednog perioda kada takva praksa uopšte nije postojala – rekao je Mitrović.\nGovoreći o očekivanjima od nove Vlade Mitrović je naveo da je dugogodišnje zalaganje UPCG da se ekonomija stavi u fokus i ima primat nad politikom.\nMitrović je podsjetio da je UPCG 16. decembra uputila nadležnima četvrti prijedlog mjera UPCG koji, kako kaže, počiva na realnim potrebama i očekivanjima privrednika, a sadrži prijedloge niza mjera koje je potrebno preduzeti u što kraćem roku.\n– Sudeći po najavama koje su se prethodnih dana mogle čuti u javnosti, za očekivati je da će se određeni prijedlozi Unije, poput onog koji se odnosi na formiranje garantnog fonda, naći u novom setu ekonomskih mjera Vlade – saopštio je Mitrović.\nOn je naveo da se neke od preporuka Vladi tiču i povoljnih kreditnih aranžmana, poreskih rasterećenja, subvencionisanja zarada, subvencionisanja nabavke fiskalnih uređaja i opreme za privrednike, smanjenja lokalnih nameta.\nMitrović smatra da period koji slijedi iziskuje da se kapaciteti javnog i privatnog sektora objedine prateći epidemiološku situaciju u zemlji i stave u službu zajedničkog cilja oporavka i stabilizacije privrede, a time i ukupnog društva.\n– Za te procese posebno će biti važna dodatna senzibilnost Vlade da djeluje pravovremeno i adekvatno, uz uvažavanje sugestija privrede i punu primjenu postojećih instrumenata socijalnog dijaloga. Nadamo se da će takva naša očekivanja biti u što skorijem roku realizovana, a potvrđena upravo kroz novi set ekonomskih mjera Vlade – istakao je Mitrović.\nOn očekuje da se na sastancima sa predsjednikom Vlade i resornim ministrima razgovara i o određenim pitanjima koja je UPCG još ranije pokrenula, a sada i dodatno aktuelizovala četvrtim prijedlogom mjera za podršku privredi.\nMitrović je podsjetio da se, između ostalog, radi o inicijativama UPCG koje se tiču hitnih izmjena Zakona o PDV-u, a zatim i izmijena i dopuna Zakona o radu, odnosno donošenja leks specijalisa za uređenje radnopravnih odnosa u uslovima pandemije i više sile.\nMitrović je upozorio da će zbog situacije koju nisu proizveli već im je nametnuta, neki od privrednih subjekata u narednom periodu doživjeti bankrot (posebno mikro i mala preduzeća iz ranjivih sektora), a sudbinu tih posljedica pratiće i njihovi zaposleni.\n– To znači da održivost preduzeća, baš kao i postojećih radnih mjesta, zavisi od brzine djelovanja i efektivnosti podrške koja će njihovom opstanku biti pružena. Prvi preduslov tome je dodatno normativno uređenje poslovanja u uslovima za vrijeme i dok traju izražene posljedice epidemije, s akcentom na pojedine institute iz radno-pravnih odnosa – saopštio je Mitrović.\nOn očekuje da će se rješavanju ovog pitanja pristupiti u što skorije vrijeme, a tako i odgovoriti inicijativi koju je UPCG podnijela nadležnima još 3. jula, a prethodno i 27. maja, kroz treći prijedlog mjera UO UPCG.\n– Krajnje je vrijeme da se neizvjesnost i nepredvidivost daljeg razvoja epidemiološke situacije osigura hitnim postupanjem i dogovorom socijalnih partnera oko esencijalno važnih pitanja. Zabrinjavajući podaci o svakodnevnim gubicima koji prijete zatvaranjem preduzeća i otpuštanjem zaposlenih traže da se crnogorski regulatorni okvir u oblasti radno-pravnih propisa što prije stavi na dnevni red, unaprijedi i normativno uredi u dijelu koji reguliše poslovanje za vrijeme vanredinih okolnosti kao što su postojeće. Vjerujemo da će takav naš zahtjev naići na razumijevanje, te da će budući paketi mjera pomoći Vlade pratiti i prihvatljiv i vremenu prilagođen Zakon o radu – zaključio je Mitrović.\nPrihodi u 2020. niži kod 90 odsto preduzeća\nMitrović je saopštio podatke iz istraživanja UPCG sprovedenog uz podršku ILO, u toku oktobra, na uzorku od 312 preduzeća iz cijele Crne Gore.\n– Istraživanje je pokazalo da skoro 90 odsto ispitanih preduzeća procjenjuje da će im prihodi ostvareni prošle godine biti niži od prihoda iz 2019. godine. Kad je u pitanju turistički sektor, privrednici su naveli da su zbog propale turističke sezone zabilježili pad prihoda veći od 80 odsto u odnosu na one ostvarene 2019. godine -precizirao je Mitrović.\nOn je dodao da rezultati istraživanja koji se odnose na ukupnu privredu govore da je procjena 34 odsto ispitanika da su u poređenju sa istim periodom prošle godine zabilježili pad poslovnih prihoda na nivou od 21 do 40 odsto, dok je 30,5 odsto ispitanika navelo da su im prihodi pali za više od 61 odsto u odnosu na prošlogodišnje.\nMitrovića ohrabrili prvi koraci nove Vlade\nMitrović je naglasio da će profesionalan odnos koji je bio karakteristika djelovanja i saradnje Unije sa prethodnim vladama, biti konstanta i u odnosima sa novom Vladom. On nosi pozitivne utiske po pitanju prvih koraka koje je preduzeo ministar za ekonomski razvoj Jakov Milatović.\n– Konkretno, mislim na sastanak koji je održan na inicijativu ministra, u organizaciji Sekretarijata Savjeta za konkurentnost, a uz učešće UPCG i ostalih poslodavačkih udruženja što je format kojem ranije nismo imali prilike da svjedočimo – rekao je Mitrović.\nOn je dodao da je to bila prilika da se ministru i njegovom timu prezentuje četvrti prijedlog mjera UPCG.\n– Sudeći po tada datoj najavi, nastavak dijaloga ovog ministarstva sa poslodavačkim udruženjima treba očekivati i za sve buduće odluke i rješenja koja će se odnositi na sektor privrede, što je svakako poruka koja nas ohrabruje – naveo je Mitrović.\nPOJMOVIkoronavirus kompanije Predrag Mitrović subvencije iz budžeta UPCG - Unija poslodavaca Crne Gore\nPrevious Naslovne strane dnevnih novina za 11. januar\nSljedeći Panika u turskom turizmu: Na prodaji više od 2.000 hotela


VUČIĆ SE SASTAJE SA DIREKTOROM FORIN OFISA RIČARDOM MUROM! - Informer\nPredsednik Srbije Aleksandar Vučić sastaće se danas s generalnim direktorom britanskog Forin ofisa za politička pitanja Ričardom Murom\nVučić će se s Murom sastati u zgradi Generalnog sekretarijata predsednika Republike, saopštila je Pres služba Predsednika.\nKako je saopšteno, Mur će u Beogradu imati i odvojene razgovore s premijerkom Anom Brnabić i potpredsednikom vlade i šefom diplomatije Ivicom Dačićem.\nMur u Beograd dolazi iz Prištine, gde je juče razgovarao s predstavnicima prištinskog tima za dijalog i premijerom privremenih prištinskih institucija Ramušem Haradinajem.\nHaradinaj je na svom Fejsbuk profilu objavio da je s Murom razgovarao o političkoj situaciji na Kosovu i Zapadnom Balkanu, ali ne i o sto odsto uvećanim taksima na proizvode iz centralne Srbije i BiH.\nKopredsedavajući prištinskog tima za dijalog Fatmir Ljimaj izjavio je da je s Murom razgovarao o nastavku dijaloga s Beogradom i ukidanju nametnutih taksi.\nLjimaj je rekao da je Mur, kao i njegovi prethodnici iz SAD i Nemačke, tražio da Priština suspenduje tu meru.\nAleksandar Vučić Kosovo i Metohija Sastanak Forin Ofis Ričard Mur\nSrbija zeli mir,a da li drugi zele...\nPredsednik ne casi saca da gradi bolju buducnost za Srbiju.\nVUČIĆ SE SASTAJE SA DIREKTOROM FORIN OFISA RIČARDOM MUROM


O meni – MZ Studio\nMilena Zindović je arhitektkinja iz Beograda, čija interesovanja uključuju arhitektonsko i urbanističko projektovanje, dizajn enterijera i urbanističko planiranje, kao i istraživanja vezana za urbani razvoj i rodnu ravnopravnost. Kao preduzetnica kljentima nudi usluge projektovanja, projektnog menadžmenta i konsultantskih usluga.\nMilena je diplomirala na Arhitektonskom fakultetu Univerziteta u Beogradu 2007. godine. Od 2008. do 2009. Milena je pohađala M.Arch II program na Cornell Univerzitetu u Njujorku, gde se fokusirala na oblast medija u arhitekturi. Istraživala je arhitektonske i urbanističke teme kroz različite medije, uključujući 3D modelovanje, rendere i animaciju, Google Earth, parametrični dizajn, kolaž, video montažu, prostorne instalacije i drugo. Bila je angažovana i kao asistent u nastavi i učestvovala u realizaciji nekoliko projekata u saradnji sa profesorima.\nProfesionalnu karijeru započela je u Beogradu, gde je stekla iskustva u arhitekonskom projektovanju na objektima različitih veličina i kompleksnosti. 2010. godine Milena se seli u Ljubljanu gde postaje deo time arhitektonskog biroa Sadar+Vuga. Učestvovala je u razvoju projektne dokumentacije, nadzoru i koordinaciji tokom završnih faza izvođenja radova na Sportskom centru Stožice u Ljubljani. Kao deo Sadar+Vuga tima učestvovala je i rukovodila projektima za veći broj otvorenih i pozivnih međunarodnih konkursa. Za projekat rekonstrukcije Narodnog muzeja u Beogradu, sa timom je dobila priznanje žirija.\nOd 2012. do 2015. godine Milena je bila angažovana na mestu projektne menadžerke u beogradskoj kompaniji Arhi.pro, gde je radila na projektima za velike komplekse u Srbiji, Crnoj Gori i Angoli. Koordinirala je i pratila projekte za kompleks Porto Montenegro u Tivtu, kao i poslovni objekat Navigator na Novom Beogradu.\nOd 2015 to 2017. godine Milena je bila na funkciji direktorke javnog urbanističkog preduzeća „Plan“ iz Šapca, gde je rukovodila timom od 30 zaposlenih, razvijajući urbanističku plansku i projektnu dokumentaciju za Grad Šabac i opštine Vladimirci, Bogatić, Mali Zvornik i Krupanj. Rukovodila je izradom plana detaljne regulacije „Savapark“ u Šapcu, kome je dodeljena prva nagrada na 26. međunarodnom Salonu Urbanizma 2017. godine.\nMilena je članica Inženjerske komore Srbije, kao odgovorni projektant i odgovorni urbanista.


danas.rs (R. Popović) 08. март 2014. године Економија Туризам Коментари\nNa skupu je predstavljena publikacija „Lokalni proizvodi - ključ za unapređenje regionalnog lanca vrednosti u turizmu“ u kojoj se nalaze rezultati ponude i tražnje u ovom delu Srbije i preporuke aktivnosti u cilju integracije lokalnih proizvoda u turističku ponudu. Akcioni plan za naredne tri godine, izrađen u okviru ovog projekta, preporučuje sprovođenje ključnih mera koje mogu doprineti kreiranju lanca nabavke lokalnih proizvoda za hotelsko-ugostiteljski sektor. Na taj način, potencijali lokalne tradicionalne proizvodnje biće stavljeni u funkciju unapređenja turizma i doprineće ekonomskom osnaživanju ruralnih područja i privatnog sektora, zaključeno je na ovom skupu.\n- Opština Nova Varoš podržava i radiće to i ubuduće, sve inicijative vezane za promociju i plasman zlatarskog sira, heljde i starih zanata, kao i njihovo uključivanje u funkciju razvoja turizma u našem kraju. U tom smislu je realizacija ovog Projekta veoma važna jer znači i novo upošljavanje ljudi, čime će se stvarati nove vrednosti koje mogu biti iskorišćene na polju turizma, kao ključnog segmenta u afirmaciji i razvoju čitave opštine, istakao je na skupu Dimitrije Paunović, predsednik opštine Nova Varoš.


AFERA PORNO FILM Luna Đogani dobila JEZIVE PRETNJE, ceo dan preplakala\nPre nego što je ušla u "Zadrugu 2", Luna Đogani prošla je kroz turbulentan period, a ono o čemu ćuti jesu pretnje koje je dobijala neposredno pre nego što se uselila u Belu kuću.\nRebeka Popović veoma brzo je zapala za oko gledaocima druge sezone "Zadruge", zbog konstantnih verbalnih sukoba sa svojim cimerima, ali i seksa sa Markom Petruševićem Petrućijem.\nISKRENO O TRUDNOĆI Ivana Vrbaški: Priželjkujem da dobijem TROJKE sa ocem Aleksandre Subotić\nMajka Mine Vrbaški, Ivana, priznala je da jedva čeka da se ostvari u ulozi majke, treći put, a uživa u ljubavi sa Karađorđem Subotićem, Aleksandrinim ocem.\nPevač izbačen iz "Zadruge", svi su iščekivali kako će se pozdraviti sa NJOM\nNominovani zadrugari za izbacivanje bili su Slobodan Batjarević Cobe i David Dragojević.\nIZNENAĐUJE Marko Miljković u rijalitiju proslavlja KRSNU SLAVU, a o ONOME ŠTO JE URADIO priča cela Srbija (VIDEO)\nPovodom današnjeg praznika Svetog Alimpija i krsne slave Marka Miljkovića u Belu kuću je stiglo posluženje od njegove porodice koja se potrudila da obezbedi pravu gozbu za sve zadrugare.


Lider iranske opozicije pozvao na nastavak protesta uprkos zabrani\nKandidat opozicije na predsedničkim izborima u Iranu Mir Hosein Musavi ponovio je optužbe na račun vlasti da su izvele "veliko" nameštanje izbornih rezultata i pozvao je svoje pristalice da nastave "legalan" protest i pokažu uzdržanost.\nIranska vlada još drži na snazi zabranu svih opozicionih protesta kao i za četvrtak planirano javno okupljanje povodom smrti demonstranata ubijenih u sukobima sa snagama reda na protestima koji su počeli dan nakon izbora.\nMusavi je rekao i da je odlučan da se bori protiv nameštanja izbora uprkos pritiscima da odustane od žalbe i zahteva za poništenje rezultata.\nOn je na svojoj veb stranici poručio i da mu je "vrlo ograničen" kontakt s pristalicama; kao i da su oni koji su falsifikovali izborne rezultate odgovorni za krvoprolice tokom protesta koji su usledili.\nMusavi kaže i da bi ograničenje delovanja opozicije moglo izazvati porast nasilja u zemlji.


Bliznakinje Mina i Nina su kraljice fudbala koje sanjaju o evropskim klubovima i reprezentaciji | Luftika\nSestre bliznakinje Mina i Nina imaju 17 godina i za razliku od većine vršnjakinja one uživaju u fudbalu. Iako se na našim prostorima fudbal i dalje smatra uglavnom muškim sportom sve je više devojaka koje se njime uspešno bave. Ove dve devojke iz Pančeva ubrajaju se među najbolje mlade fudbalerke u Srbiji.\nMina i Nina za fudbal su se zainteresovale vrlo rano gledajući starijeg brata kako igra. Kada su napunile 7 godina počele su da treniraju u pančevačkom klubu Mika Antić, kasnije u Železničaru a sa 15 godina prešle su u Zemunski ženski fudbalski klub “Sloga”.\nVranjanac koji je primio 2 različite vakcine neće tužiti nadležne - pod…\n“Treniramao svaki dan, a vikendom je utakmica. Pored toga imamo i privatne treninge kondicije i tehnike, sve pokušavamo da uskladimo kako treba. Ranije je bilo retko da igraju devojčice fudbal, ali sve je češće i treba da poručim da to nije muški sport pošto svi tako gledaju u početku nego ako žele da treniraju da krenu”, kaže Nina.\nSedamnaestogodišnje bliznakinje iz Pančeva postižu odlične rezultate i prema mišljenju trenera nalaze se među pet najtalentovanijih fudbalerki u Srbiji uzrasta do 18 godina. Članice su i reprezentacije.\n“Želimo da igramo preko. Ovde u Srbiji nije toliko popularan ženski fudbal kao tamo. Cilj nam je i za A reprezentaciju da zaigramo. Ja bih volela u Bajern Minhenu ili u Lionu ali polako ima vremena”, priča Mina.\nNina ima ulogu beka u ekipi a Mina igra na poziciji špica ili krila, piše RTV.\n“O toj deci mogu da kažem samo sve najlepše sa sportske strane ali i što se tiče njihovih ljudskih osobina.One su u samom vrhu Balkanskog ženskog fudbala i ako nastave tim tempom da idu siguran sam da će i u Evropi biti mesta za njih”, kaže Željko Branković sportski direktor ŽFK “Sloga” Zemun.\nI pored svih sportskih obaveza uspešno pohađaju srednju ekonomsku školu u Pančevu. Ove godine opredelile su se za online nastavu što im omogućava više vremena za treninge. Ostaje i cilj da zaigraju u nekom od uspešnih ženskih fudbalskih klubova u inostranstvu. Uz sav trud,posvećenost i dobre rezultate nadaju se da će taj cilj postići.\noznakebliznakinje zenski fudbal\nSrećan rođus, devojke: Uz magične fotografije proslavile 100. rođendan


Tanjug 15. maja 2021. 06:28\nKOLUMBUS – Ambasador Srbije u SAD Marko Đurić učestvovao je na Zajedničkoj konferenciji vojnih lidera Ohaja kao počasni gost general-majora Džona Herisa, komandanta Nacionalne garde Ohaja, s kojom sarađuje Vojska Srbije, saopštila je Ambasada Srbije.\n“Zvezda vodilja u godini kada obeležavamo dva značajna jubileja – 140 godina diplomatskih odnosa Srbije i SAD i 15 godina Programa državnog partnerstva Srbije i Ohaja, jeste naša zajednička istorija kao osnov naše zajedničke budućnosti, naše istorijsko savezništvo u oba svetska rata u kojima smo se, rame uz rame, borili za zajedničke vrednosti i principe na kojima su danas zasnovane naše dve nacije” rekao je Đurić.\n“Srbija pamti i uvek će pamtiti podršku, pomoć i prijateljstvo Nacionalne garde Ohaja i naroda Ohaja. Raduje me što je naša saradnja prevazišla vojne okvire, proširivši se i na segmente ekonomije i obrazovanja. Nastavićemo da pronalazimo i negujemo i druge zajedničke niti našeg prijateljstva”, dodao je Đurić.


(VIDEO) Četvoro mrtvih nakon upada demonstranata u Kapitolu u Vašingtonu\nPristalice još uvek aktuelnog američkog predsednika Donalda Trampa upale su u Kapitol u Vašingtonu. Ubijene su 4 osobe, a sesija overe pobede Džoa Bajdena zaustavljena je pre nego što je nastavljena tokom noći. Postavlja se pitanje gde je ovde demokratija i šta sada treba reći, znajući da SAD već decenijama soli pamet malim narodima o demokratiji. Zbog te “demokratije” Nato je bombardovao i razrušio Srbiju 1999.godine.\nNečuveno u istoriji Sjedinjenih Američkih Država. Dok su se članovi Kongresa okupljali na Kapitol Hilu u Vašingtonu kako bi potvrdili pobedu Bele kuće Džoa Bajdena u sredu, pristalice Donalda Trampa napale su hram američke demokratije.\nSednica je prekinuta, članovi Kongresa evakuisani, pre nastavka tokom noći. Senat, a zatim i Predstavnički dom odbili su prigovore izabranih republikanaca na rezultate predsedničkih izbora u državi Arizona. Rasprave su ponovo zaostale preko noći pošto su izabrani zvaničnici iz Trampovog tabora zahtevali reviziju regularnosti izbora u Pensilvaniji.\nTagovi: demonstracije - SAD


Delić je izjavio da migranti trenutno borave pod improvizovanim šatorima i naglasio da se tačan broj ne može sa sigurnošću odrediti, jer se iz dana u dan mijenja - jedni odlaze, a drugi dolaze.\n"Prema podacima koje je dalo Ministarstvo unutrašnjih poslova Unsko-sanskog kantona, najveći priliv migranata dogodio se u posljednjih mjesec i po dana, u odnosu na raniji period. Više od 2.700 migranata je došlo samo u ovih mjesec i po dana", rekao je Delić.\nPrema njegovim riječima, uprkos svim upućenim pozivima, fakturama i zahtjevima institucijama BiH za izmirivanje troškova, niko se nije oglasio niti bilo šta uplatio.\n"Sva dalja predviđanja su neizvjesna, više nema nikakvog kontakta sa Ministarstvom bezbjednosti, niti sa predstavnicima Međunarodne organizacije za migracije. U opštinu Veliku Kladušu više niko ne dolazi, niti ima bilo kakvih kontakata i poziva kada je riječ o pomoći u vezi sa migrantskom krizom", napomenuo je Delić.\nDelić je istakao i da je Javno komunalno preduzeće "Vodovod i kanalizacija" uputilo zahtjev i tražilo saglasnost od nadzornog odbora "Agrokomerca" za priključak za vodu, te da saglasnost još nije data, a razlozi su što ovo preduzeće nije potpisalo nikakav ugovor o izdavanju prostora u kojem bi migranti trebalo da budu smješteni.\n"Postoji odluka Opštinskog vijeća na koji način se vrši priključenje na vodovodni sistem i ne može preduzeće `Vodovod i kanalizacija` samostalno na nekretninama u vlasništvu `Agrokomerca` da priključuje vodu kako hoće. Mora postojati saglasnost nadzornog organa, odnosno uprave `Agrokomerca`", napomenuo je Delić.\nDelić je rekao da na području Velike Kladuše ima sporadičnih incidenata između migranata, te da, prema informacijama kojima raspolaže, nije bilo sukoba između migranata i lokalnog stanovništva.\nSvaki šesti građanin BiH siromašan\tPavić: Smjene kadrova obavljene bez našeg znanja


Lebanski gimnazijalci oduševili beogradsku publiku – Info Centar Juga\nPod motom „deca i mladi za decu i mlade“ udruženje BAZAART juče je od 17.00 do 20.30 u Tašmajdanskom parku drugi put zaredom organizovalo manifestaciju „Pozorište u parku“, reviju kreativnog dramskog stvaralaštva dece i mladih na otvorenom.\nBeograd – Odabrano je deset od velikog broja prijavljenih predstava iz cele Srbije, a jedna je iz Čakovca u Hrvatskoj. Pored brojnih posetilaca, bila su prisutna i deca iz marginalizovanih i osetljivih grupa: romskih vrtića, Svratišta i nekih od dnevnih boravaka za decu s razvojnim poteškoćama. Za dobro raspoloženje između predstava pobrinula se Gordana Tasić, glumica posvećena radu sa decom, koja zna tajnu kako da ih začara.\nNa Šah-pjaceti u Tašmajdanskom parku odigrane su predstave Nemušti jezik, Porodica Žirafić, Čuvari parka, Bajka o caru i soli, Dječak Vuk i tri prasice, Svakom treba šansu dati, Loptica skočica, Šarene jabuke i Autobiografija.\nTeatar „Gimnazijalac“ lebanske Gimnazije izveo je predstavu „Autobiografija“ po tekstu Branislava Nušića, a u režiji Dušana Blagojevića, profesora srpskog jezika. Gimnazijalci su svojim maestralnim izvođenjem oduševili beogradsku publiku. Od prvog susreta dramske grupe, kada su zajedno birali koje će štivo razraditi, svi učesnici bili su uključeni u proces stvaranja predstave. To je doprinelo da se stvore jaka motivacija, snažan zajednički duh i jedinstvena atmosfera koji su ovu predstavu proneli širom Srbije i osvojili brojne nagrade. U predstavi punoj pokreta i muzike, odlučno, onako kako samo mladi i obrazovani ljudi mogu da učine, glumačka trupa lebanskih gimnazijalaca osvojila je srca beogradske publike.\n– Izabrali smo ovo Nušićevo delo jer je aktuelno zbog teme i poruke, ali je i duhovita priča o devijantnim pojavama u društvu – objasnio je režiser predstave Dušan Blagojević.\nMaloletnici ukrali automobil, izazvali saobraćajnu nezgodu pa oštećen auto vratili vlasniku\nZabava lebanskih penzionera\nBučumet i Slišane u petak bez struje


Dodik: Kosovo država u pokušaju, BiH nemoguća država u raspadanju - Politika - Dnevni list Danas\nPočetna » Vesti » Politika » Dodik: Kosovo država u pokušaju, BiH nemoguća država u raspadanju\nSrpski član Predsedništva BiH Milorad Dodik izjavio je da Kosovo u Ujedinjenim nacijama nije dobilo nikakvo međunarodno priznanje, kako je to Priština očekivala od „tumača svetskog poretka“.\nDodik je naveo da to potvrđuje da je Kosovo „samo država u pokušaju, što će i ostati, a BiH nemoguća država u raspadanju, što je svima jasno“.\n„Jasno se videlo i u Njujorku da te dve nasilno stvorene tvorevine, BiH i Kosovo, nisu subjekti međunarodne politike i prava i jasno se pokazuje da je njihova pozicija na međunarodnoj sceni sve manja kako vreme prolazi, što je sudbina i Crne Gore pod Milom Đukanovićem na mestu predsednika“, kazao je Dodik za novinsku agenciju Srna.\nOn je ocenio da je susret predsedavajućeg Predsedništva BiH Željka Komišića sa predsednicom Kosova Vjosom Osmani i crnogorskim predsednikom Milom Đukanovićem bio „karikaturalan“ i da jasno pokazuje kakva je BiH država „čim su mu sagovornici ovo dvoje ultrašovinista“.\n„Osmanijevoj nije bila prepreka za ovaj susret sa Komšićem ni činjenica da BiH nije priznala Kosovo, jer ih objedinjuje neskrivena mržnja prema Srbima“, ocenio je Dodik.\nBosna i HercegovinaKosovoMilorad DodikBanja Luka


Dačić: Vučić i ja smo se dogovorili da samostalno idemo na izbore - 11.01.2018, Sputnik Srbija\nDačić: Vučić i ja smo se dogovorili da samostalno idemo na izbore\nPredsednik Socijalističke partije Srbije Ivica Dačić izjavio je danas da se sa predsednikom Srbije i SNS-a Aleksandrom Vučićem dogovorio da njihove stranke na... 11.01.2018, Sputnik Srbija\n12:52 11.01.2018 (Osveženo: 12:53 11.01.2018)\n© Tanjug / Rade PrelićVučićeva senka nad Dačićem\nPredsednik Socijalističke partije Srbije Ivica Dačić izjavio je danas da se sa predsednikom Srbije i SNS-a Aleksandrom Vučićem dogovorio da njihove stranke na gradskim izborima nastupe odvojeno, a da koaliciju naprave nakon izbora.\nOn je rekao da će na predstojećim izborima nastupiti u koaliciji sa Jedinstvenom Srbijom, dugogodišnjim koalicionim partnerom, a da će njihov kandidat za gradonačelnika biti Aleksandar Antić.\nLider SPS-a je naveo i da je uveren da će SNS i SPS zajedno imati većinu odbornika u Skupštini grada Beograda.\nVučić: Nema vanrednih parlamentarnih izbora, samo beogradski\n10 Januar 2018, 19:41\nDodao je da će u kampanji nastupati „čvrsto i odlučno“, a da će tako postupati i u vršenju vlasti.\nKomentarišući odluku Srpske napredne stranke da se ne ide na vanredne parlamentarne izbore zajedno sa beogradskim, Dačić je rekao da ta odluka doprinosi uvođenju reda u odigravanje određenog političkog događaja i trajanje mandata pojedinačnih državnih organa.\n„Vi znate da smo mi socijalisti uvek bili za to da izbori budu redovni, naravno postoje i neke prilike kada se politička nestabilnost unosi na naš politički prostor i u tim trenucima je pozitivno održati vanredne izbore“, istakao je Dačić i dodao da pozdravlja tu odluku kao znak uvažavanja državnih interesa.\nDačić je poručio i da će SPS odmah nakon raspisivanja izbora krenuti u kampanju.


Prva nezavisna internet televizija u Srbiji! - iRevolucija\nPrva nezavisna internet televizija u Srbiji!\nU julu je počela sa radom prva nezavisna televizija koja svoj program emituje putem interneta. Reč je o projektu Udruženja predsednika skupštine stanara (UPSS) iz Niša člije saopštenje prenosimo u celosti.\nobaveštavamo vas da smo otvorili svoju nezavisnu i slobodnu televiziju, koju možete pratiti na internet adresi upsstv.com.\nUdruženje predsednika skupština stanara u Nišu (UPSS) od nedavno emituje program na svom internet TV kanalu. U vreme kada je većina medija konrolisana od strane centara finansijske i partijske moći UPSS pokreće svoj TV kanal kao otvorenu, necenzurisanu tribinu za slobodnu debatu, za emitovanje priloga o onome što razni centri moći žele da sakriju od javnosti, za priloge koje pripremaju lokalne organizacije civilnog društva… UPSS TV će biti nezavisna i slobodna TV stanica na YU prostoru. Nadamo se da nam naši gledaoci neće zameriti to što naša produkcija, nužno, neće biti na visokom tehnološkom nivou.\n– Medijski zakoni, cenzura, opstrukcija slobode govora i izveštavanja, otpuštanje kvalitetnih i (od vlasti i finansijskih centara moći) nezavisnih novinara, ukidanje kvalitetnih emisija, „privatizacija“ (preko partijski podobnih pojedinaca) medija u javnom vlasništvu, tzv. projektno finansiranje i zloupotreba budžetskih fondova zarad finansiranja podobnih (privatnih) medija, doveli su do zamene informisanja propagandom.\n– Kroz medijsko nasilje i dezinformisanje javnosti, uz bujice rialitija i kiča, kreiran je auditorijum čije se mnjenje kreira u zavisnosti od potreba sistema. Kič je smisleno proizveden u konstituens političke i kulturne ideologije.\n– Pasivizacija auditorijuma je doprinela stvaranju većinskog apatičnog, inertnog gledališta koje je lišeno mogućnosti izbora i koje, posledično, gubi moć kritičke percepcije prema sadržajima koji se plasiraju preko TV stanica.\n– Otpor jednog dela auditorijuma, koji ne prihvata propagandu, kič, nedozvoljivo brojne simplifikacije, je doprineo pokretanju kritički intorniranog aktivizma kod dela građanstva i dela civilne intelektualne elite.\n– Državne i međunarodne institucije koje nisu kritički reagovale na štetnu praksu kontrolisanih medija već su generisale postojeći medijski i „informativni“ sistem, podstakle su aktivno građanstvo i deo civilne intelektualne elite na aktivizam. Jedan od rezultata tog aktivizma je pokretanje prvog nezavisnog i slobodnog TV kanala u Nišu u proleće2016. godine.\n– UPSS TV će biti orijentisan ka otvorenim debatama, objektivnim informativnim sadržajima i mnogim drugim sadržajima koji na drugim TV kanalima ne mogu biti emitovani.\nUPSS TV Channel je projekat koji je pokrenut dobrovoljnim finansijskim sredstvima onih građana koji samoinicijativno žele da pomognu realizaciji ovog projekta, kao i samoinicijativnim stručnim doprinosom stručnjaka iz oblasti medija i telekomunikacija.\n– Takvom skromnom ali zdravom finansijskom platformom i savremenim tehničkim i digitalnim rešenjima, kao i uz ogroman entuzijazam, ostvarili smo potpunu finansijsku autonomiju koja nam omogućava da sadržaje kreiramo i emitujemo isključivo u saglasnosti sa uverenjima zasnovanim na savesti i etici na koje nas obavezuje novinarska profesija.\nNačin i uslovi korišćenja:\n– Program UPSS TV kanala je moguće pratiti na globalnom nivou, na svim meridijanima i na svim smart uređajima koji podržavaju digitalni signal (PC, tablet, smart telefon, laptop, smart TV…).\n– DOZVOLJENO je preuzimanje signala i reemitovanje sadržaja ovog kanala od strane kablovskih distributera bez ikakve finansijske nadoknade do kraja 2016 godine.\n– DOZVOLJENO je preuzimanje sadržaja i masovno prikazivanje u javnom prostoru.\nPrethodni članakGoogle uskoro uvodi proširenu i virtuelnu realnost\nSledeći članakTwitter uvodi duže snimke od 140 sekundi


Nove kadrovske promjene u policiji – Borba\nNove kadrovske promjene u policiji\nKolegijum direktora Uprave policije je danas, sagledavajući potrebe službe a shodno novoj organizacionoj strukturi, donio odluku o kadrovskim promjenama kao i postavljenju rukovodioca na novo radno mjesto predviđeno Pravilnikom o unutrašnjoj organizaciji i sistematizaciji Uprave policije koji je nedavno usvojen.\nNovi načelnik Centra bezbjednosti Bar od danas je Veselin Magovčević, koji je do sada bio komandant Posebne jedinice policije.\nZa načelnika Forenzičkog centra postavljen je prof.dr. Aleksandar Ivanović, koji je u Forenzičkom centru do sada obavljao poslove rukovodioca Grupe za postupanje sa dokaznim materijalom, forenzičku analitiku i kontrolu kvaliteta. Za zamjenika načelnika Forenzičkog centra, koje je novoformirano radno mjesto, postavljena je Sandra Kovačević koja je do sada bila rukovodilac Grupe za DNK analizu u Forenzičkom centru.\nKolegijum će i u narednom periodu sagledavati potrebe službe i shodno tome i dalje kadrovske promjene.\nNovim Pravilnikom o unutrašnjoj organizaciji i sistematizaciji predviđena je reorganizacija poslova i zadataka u mnogim segmentima, kao i sistematizacija novih organizacionih jedinica, a sve sa ciljem još efikasnijeg obavljanja policijskih poslova i zadataka, posebno u borbi protiv organizovanog kriminala. Cilj je da Uprava policije, na što jednostavniji i brži način, uz angažovanje svakog pojedinca na radnim mjestima na kojima može dati svoj maksimum, postiže što bolje rezultate, u skladu sa evropskim standardima kojima naša policija teži i organizaciono i u radu i djelovanju.\nNije bilo rasprave u Budvi: Većina odbornika odbila dnevni red\nZvanično spajanje: Cedevita Olimpija, nova sila u ABA ligi


U Sarajevu konferencija o ulozi medija u jačanju dijaloga\nAnja Grabovac, 26/03/2021\nU okviru regionalnog programa “Dijalog za budućnost” koji provode UNDP, UNICEF i UNESCO Sarajevo će danas biti domaćin regionalne online konferencije “Uloga medija u jačanju dijaloga i društvene kohezije unutar i između Bosne i Hercegovine, Crne Gore i Srbije”.\nCilj događaja je istaknuti važnost uloge medija u podršci unapređenja dijaloga i društvene kohezije između navedenih zemalja, ali i unutar njih.\nTakođer, razgovaraće se i o odgovornosti medija u izvještavanju o temama od važnosti za unapređenje društvene kohezije i dijaloga.\nKonferencija će okupiti urednike, novinare i medijske radnike iz tri zemlje. Biće upriličeno i proglašenje najboljih novinarskih priča koje su doprinijele društvenoj koheziji i društvenom dijalogu u BiH, Crnoj Gori i Srbiji, a svi učesnici konferencije biće pozvani da potpišu Medijsku povelju kojom se zalažu za unapređenje dijaloga i promociju socijalne kohezije unutar i među zemljama učesnicama.\nRegionalni program DFF-a se provodi u partnerstvu s kabinetima Predsjedništva i vladama u Bosni i Hercegovini, Crnoj Gori i Srbiji, uz podršku Fonda za izgradnju mira (UN PBF).\nProgram doprinosi ostvarivanju Agende 2030, a posebno ostvarivanju četvrtog, petog, jedanaestog i šesnaestog cilja održivog razvoja koji se odnose na kvalitetno obrazovanje, ravnopravnost spolova, održive gradove i zajednice, te mir, pravdu i jake institucije.\nO tim temama će se razgovarati na četiri panela na kojima će stručnjaci iz BiH, Crne Gore i Srbije ustanoviti zajedničke karakteristike problema u sve tri države, te predložiti ostvariva rješenja koja će u vidu preporuka biti uvrštena u Povelju, saopćili su organizatori.\nTags\t#Dijalog za budućnost\t#Sarajevo\nNakon pooštravanja mjera, smanjen broj ulazaka iz Srbije u BiH\nDanas sunčano i toplije, temperatura vazduha do 17 stepeni


REAKCIJE Šef Poslaničke grupe "Zajedno je za BiH"\nPodsjetio je da je protiv bilo kakvog oblika diskriminacije\nŠef Poslaničke grupe "Zajedno je za BiH" Edin Ramić ukazao je večeras da Narodna skupština bh. entiteta RS nije mjesto u kojem treba da se raspravlja o deklaraciji o položaju srpskog naroda u Crnoj Gori.\nBilo bi, kazao je, poželjno da se usvoji deklaracija o pravima Bošnjaka u Republici Srpskoj na bosanski jezik.\n- Poželjna je jedna takva deklaracija u entitetu RS kojom bi se Bošnjacima dozvolilo da govore bosanski jezik i izučavaju nastavu po bosanskom planu i programu, kao što im je to dozvoljeno u Srbiji, Crnoj Gori i bilo gdje drugo osim u RS. Bilo bi dobro da Narodna skupština obaveze člana Predsjedništva BiH iz RS da ne opstruira potpisivanje ugovora s Islamskom zajednicom... te, generalno, drugačije postaviti odnos kada su u pitanju Bošnjaci u RS prema poštivanju Evropske konvencije o ljudskim pravima i slobodama – istaknuo je Ramić.\nEdin Ramić Foto: Fena\nTokom skupštinske rasprave o prijedlogu teksta deklaracije o položaju srpskog naroda u Crnoj Gori, koju je predložio poslanik Nebojša Vukanović, podsjetio je da je entitetski parlament i ranije usvajao razne deklaracije, za koje je Ustavni sud RS saopćio da ne proizvode nikakvo pravno djelovanje, tj. nisu obavezujuće, već se njima samo iskazuje neka vrsta političkog stava.\n- Razumijem osjećaje koje imaju Srbi iz RS prema Srbima u Crnoj Gori i regionu - rekao je Ramić i naveo da se ovo pitanje moglo problematizirati na državnom nivou ako je u domenu vanjske politike.\nOvo je tek druga tačka dnevnog reda redovne sjenice Narodne skupštine RS, koja je počela jutros.\nNa dnevnom redu su prijedlozi izmjena Izbornog zakona RS na prijedlog Kluba poslanika SNSD-a te zakona o posebnom postupku eksproprijacije radi gradnje autoputa i plinovoda dionice Vukosavlje - Brčko i Brčko - Rača, također po hitnom postupku, te između ostalog, zakoni o inspekcijama i štrajku.\nEdin Ramić NSRS Zajedno za BiH


Banke su obavezne da obaveštenje o moratorijumu objave samo na sajtu | Kamatica\nPočetna > vodic > Banke su obavezne da obaveštenje o moratorijumu objave samo na sajtu\nTekst objavljen: 04.08.2020 13:10\nKlijenti banaka kojima tehnika, računari i mejlovi nisu jača strana, mogli bi da odlože plaćanje rata kredita i protiv svoje volje. I to zbog neobaveštenosti\nPo uredbi Narodne banke Srbije, sve finansijske institucije su dužne da na svojim sajtovima objave ponudu za odlaganje plaćanja kredita, čime se smatra da su svi dužnici upoznati s njom! NBS nije striktno dala naređenje bankama da se moraju obratiti pojedinačno svakom klijentu, tako da čak i to što pojedine šalju poruke na mobilni ili mejlove, ispada kao stvar njihove doblje volje.\nJasno je da je ideja centralne banke bila da olakša korisnicima odlaganje obaveza, odnosno plaćanja rata, ali mnogi smatraju da bi bilo bolje da je drugačije organizovan moratorijum, odnosno da su se prijavljivali oni koji su zainteresovani za odlaganje.\nNekima je tako, tokom prvog moratorijuma, prolongirano plaćanje kamate na dozvoljeni minus, a da to nisu želeli. Jer, mnogi klijenti, naročito penzioneri, nisu ni shvatili da im se i ova pogodnost računa kao kredit.\nU NBS ističu svoju dobru nameru, da su uzevši u obzir da vanredna zdravstvena situacija u zemlji i dalje traje, kao i da se građani i privreda i dalje suočavaju sa finansijskim poteškoćama, usvojili propise koji dužnicima omogućavaju da dodatno odlože obaveze po osnovu kredita, kreditnih proizvoda i lizinga.\n- U skladu sa odlukama, banke su bile dužne da obaveštenja o ponudi novog moratorijuma objave na svojim internet-prezentacijama do 31. jula - navode u NBS. - Navedeno je propisano u cilju transparentnog i nedvosmislenog informisanja klijenata. Donošenje propisa je posledica vanredne zdravstvene situacije u zemlji, a operativni kapaciteti banaka ne mogu da odgovore obavezi obaveštavanja svakog klijenta ponaosob o ponudi novog moratorijuma, a s obzirom na organizaciju rada u posebnim uslovima od strane banaka. U slučaju da klijenti nemaju pristup internetu, sve informacije u vezi sa moratorijumom mogu dobiti i u poslovnicama.\nNi ova mogućnost nije velika uteha za klijente, naročito one najstarije. Pojedine banke uvele su pravilo zakazivanja termina, do kojih sada nije lako doći. U nekim bankama podatke o moratorijumu ne dele službenice za šalterom, već kreditni savetnici, kod kojih se, takođe, čeka red.\nDužnik može da odbije ponudu o moratorijumu elektronskim putem, poštom, telefonom ili u poslovnim prostorijama banke i to u roku od deset dana od dana objavljivanja obaveštenja o ponudi. Može i da odustane od primene moratorijuma tokom njegovog trajanja, zahtevajući to od banke na prethodno opisan način ili uplatom u celini dospele a neizmirene obaveze.\nJednostavnije je ovako\nFinansijski analitičar Dušan Uzelac smatra da NBS nije mnogo pogrešila što je dozvolila da se svima automatski odlože rate.- Prevaga je na broju ljudi koji se targetira - smatra Uzelac. - Čim je preko 50 odsto, jednostavnije je da se prijavljuju samo oni koji ne žele odlaganje. Građanima je za još dva meseca produžen rok da se organizuju. Ljudi ne shvataju značaj te mere, jer bi mnogi bili u ogromnom problemu da su kasnili sa svim ovim ratama koje nisu morali sada da plate. Nekim građanima ove mere kupuju još dva meseca života, a drugima će dati utisak prividnog uvećanja budžeta, pa će taj novac otići u potrošnju.\nbanke novi moratorijum moratorijum na otplatu kredita pandemija dušan uzelac Narodna banka Srbije


Er Srbija pokrenula uslugu praćenja prtljaga\nEr Srbija pokrenula je novu uslugu BagJourney – globalni sistem za praćenje prijavljenog prtljaga tokom svih faza putovanja, od početka do kraja.\nBagJourney sistem će omogućiti Er Srbiji da brzo utvrdi tačnu lokaciju prtljaga, u situacijama kada prtljag kasni.\nPodaci za ovu uslugu trenutno se prikupljaju na Aerodromu Nikola Tesla u Beogradu i 16 drugih aerodroma u mreži Er Srbije, uključujući aerodrome Hitrou u Londonu, Šeremetjevo u Moskvi i Džon F. Kenedi u Njujorku. U narednim mesecima, usluga će biti pokrenuta i na ostalim aerodromima.\nDeklan Keler, izvršni direktor Er Srbije za saobraćaj, rekao je: “Ove godine uveli smo više tehnoloških inovacija da bismo unapredili našu uslugu i veoma nas raduje što smo pokrenuli BagJourney. Uz pomoć BagJourney, naši zaposleni sada mogu u realnom vremenu da prate kretanje prtljaga u svim fazama putovanja, da utvrde poslednju lokaciju na kojoj je prtljag viđen i efikasnije rešavaju situacije sa prtljagom koji kasni. Znamo koliko je isporuka prtljaga na vreme važna za naše goste i sigurni smo da će BagJourney unaprediti iskustvo putovanja naših gostiju.”


Efekat staklene bašte – Opšte obrazovanje\nZemlju okružuje atmosfera, gasoviti omotač čiji sastav i osobine uslovljavaju život na našoj planeti. U atmosferi se odigravaju stalne reakcije i interakcije sa živim bićima, ali se ona ipak nalazi u ravnoteži. Zagrevanje Zemljine površine i nižih slojeva atmosfere koje izaziva povećanje nivoa ugljen-dioksida (CO2) i drugih gasova u atmosferi naziva se efekat staklene bašte. Međutim, usled povećanja količine ugljen-dioksida u atmosferi došlo je do povećanja efekta staklene bašte. Ugljen-dioksid se proizvodi disanjem živih bića i široko rasprostranjenim sagorevanjem fosilnih goriva (uglja, nafte, zemnog gasa), a osnovni naučni dokazi pokazuju da taj gas znatno utiče na efekat staklene bašte. Preterana emisija štetnih gasova iz fabrika, automobila i drugih izvora glavni su činioci koji doprinose povećanju tog efekta i pojačanom zagrevanju Zemljine atmosfere.\nEfekat staklene bašte je prirodni fenomen, a posledica je apsorpcije dugotalasnog Sunčevog zračenja. Naime, sunčevi zraci koji stižu na površinu Zemlje zagrevaju njenu površinu; deo te energije odbija se od tla u vidu infracrvenog zračenja, koje apsorbuju molekuli ugljen-dioksida i vodene pare u atmosferi, pa ih ponovo usmeravaju prema tlu, stvarajući dodatnu toplotu. Taj proces analogan je procesu koji se odvija u staklenoj bašti: stakleni zidovi propuštaju sunčevu svetlost, koja ulazi i izlazi iz objekta, ali zadržavaju toplotu unutar bašte. Isto tako atmosfera deluje kao prekrivač koji zaustavlja gubitak toplote. To zadržavanje infracrvenog zračenja za posledicu ima dodatno zagrevanje Zemljine površine i nižih slojeva atmosfere, što i omogućava život na površini planete.\nTo je efekat staklene bašte, prirodni fenomen bez kojeg ne bi postojao život na Zemlji jer bi temperature bile preniske za opstanak živih bića. Međutim, problem nastaje kad se poremeti ravnoteža usled prekomernog ispuštanja ugljen-dioksida, metana, vodene pare, oksida azota i dr., zbog čega se taj efekat intenzivira. Zbog sloja tih gasova u atmosferi deo infracrvenog zračenja ne uspeva da se vrati u svemir, već ostaje pod tim slojem i atmosfera ga ponovo apsorbuje, što dovodi do porasta njene temperature. Procenjuje se da je od početka industrijske revolucije, koja je počela tokom druge polovine XVIII veka, količina ugljen-dioksida u atmosferi narasla za 30%, dok se količina metana – udvostručila.